Siemens-Gamesako negoziaketa mahaitik bota gaituzte, enplegua desagertzea onartzen ez dugulako | LAB SINDIKATUA\nIndustria Metalgintza Siemens-Gamesako negoziaketa mahaitik bota gaituzte, enplegua desagertzea onartzen ez dugulako\nSiemens-Gamesako negoziaketa mahaitik bota gaituzte, enplegua desagertzea onartzen ez dugulako\nGaur, hilak 13, Siemens-Gamesako bigarren bilera eman da kaleratze espedientea erretiratu eta gero. Bilera honetan, aste guztian zehar egin dugun bezala, Siemens-Gamesa ez dela inor soberan defendatu dugu eta beraz, langileen irteera negoziatzea guztiz zentzurik gabeko erabakia dela defendatu dugu. Izan ere, Siemens-Gamesak Euskal Herrian dituen hainbat lantegietan langile eskasi nabarmena dagoela uste dugu.\nGaineko sindikatuak honelako planteamendu batetan sartzea akatsa dela deritzogu multinazionalaren argudioak ontzat ematen baititu. LABek UGT, CCOO ta ELAri posizio honetan oinarritutako batasuna proposatu die, zoritxarrez, ez batzuek ez besteek ez dute bat egin.\nZuzendaritzak LAB mahaitik botatzea proposatu du, UGT, CCOO eta ELAek ez dute kontrakorik esan. Ondorioz, LAB mahaitik kaleratua izan da. Beldur gara kaleratzearen helburua lekuko deserosoak erditik kentzea ez ote den.\nMultinazionalaren erabakia larritzat jotze baita sindikatuen ixiltasuna ere. Baina askoz larria deritzogu UGT, CCOO eta ELAk multinazionalen posizioa onartzea, ziurrenik lanpostu suntsiketa garrantzitsua ekarriko baitu, eta hori baita azkenean multinazionalak duen helburua.


XVI. mendean paisaia margotu nahi zuen edozein margolarik ametsezko paisaia idilikoak bilatuko zituen bere margolana mamitzeko. Haientzat paisaia ederra gizakiaren eskusartzerik gabekoa zen eta, askotan, errealitateari berari baino, paisaiaren zentzu artistikoari erreparatzen zitzaion. Denborak aurrera joan ahala, ordea, paisaia sistema konplexu bat zela ulertzen hasi ziren, inguruneko elementuen eta lurraldearen arteko harremanen agertokia. Modu horretan ekin zioten, lehendabiziko aldiz, paisaia nola sortu zen ulertu nahiari. Orain, halaber, paisaia nola sortu den aztertzeaz gain, etengabe aldatzen ari den zerbait dela onartzen denez aldaketa horiek zergatik gertatzen diren jakitea da paisaiaren ikerlarien erronka.\nPaisaiari begira: zer gertatu da hemen?\nPaisaia milioika urtetako gertakarien emaitza da. Eta emaitza horren pertzepzioa, paisaiarena alegia, subjektiboa da guztiz; norbanakoaren araberakoa. Baina paisaia nola zizelkatu den oso modu objektiboaz aztertu daiteke. Horretarako, ikerlariek lehenik eta behin paisaiako elementuak 5 multzotan sailkatzen dituzte: litomasa (lur eremu horretako arroka multzoa), hidromasa (ura, bere egoera guztietan), aeromasa (eguratsari dagokiona), biomasa (elementu bizidunak) eta elementu antropikoak (gizakiarekin erlazionatutakoak). Bada, elementu hauen arteko konbinazioak oso desberdinak izan daitezke eta konbinazio horien araberakoa izango da, beraz, paisaia bera.\nElementuak identifikatzearen helburua paisaia azpimultzotan zatikatzea da, betiere azpimultzo horiek independenteak ez direla eta haien artean erlazio ugari daudela aintzat hartuz. Paisaia zatituta errazagoa da paisaiaren eraikuntzan eragin zuzena izan duten faktoreak zeintzuk diren jakitea. Hau da, paisaia ulertzeko lur-eremu horretan dauden litomasa, hidromasa, aeromasa, biomasa eta elementu antropikoak baldintzatu dituzten eragile edo prozesuak zeintzuk izan diren aztertu behar da.\nBada, paisaiaren eragile nagusiak faktore geologiko eta geomorfologikoak dira. Plaken tektonikak eragindako indarrek inguruneak deformatzen dituzte, han-hemenka gandorrak eta ibarrak banatuz. Hauek dira erliebearen itxuraren erantzule nagusiak. Gero, haran, magal, gandor, kosta edo labar izan daitezkeen lur-eremuok bestelako prozesu geomorfologiko batzuk jasaten dituzte (hala nola higadura, adibidez).\nFaktore geologiko eta geomorfologikoek eraikitako paisaia biluzi hau faktore hidriko eta biotikoen arabera janzten da hurrena. Hots, ingurune horretan bizi diren espezie desberdinek (basoan, sastrakadian…) bai eta lur-eremu horretan dagoen uraren egoerak (izotza, elurra, ibaia, itsasoa…) eta ezaugarri fisiko-kimikoek paisaiaren aniztasuna baldintzatzen dute. Bestalde, normalean paisaietan energia eta materiaren sarrera eta irteerak konstanteak izaten badira ere, batzuetan fluxu horietan gizakiarekin inolako erlaziorik ez duten bat-bateko aldaketak egoten dira, eta horrek ere paisaiaren aniztasunean eragin zuzena dauka (urtaroen arabera landaredia asko aldatzen da, El Niño eta La Niña fenomenoak, luiziak…).\nAzkenik, paisaiaren eragile nagusienetako bat gizakia bera da, eta oso garrantzitsua da hori gogoan izatea. Izan ere askorentzat paisaia natural diren asko, ustez gizakiaren eraginik gabekoak, gizakiaren mendetako lurraren erabilerak ondorioztatutakoak dira. Zaila da, zinez, gizakiak inolako eskusartzerik izan ez duen larrerik edo basorik aurkitzea, adibidez. Hori dela eta, paisaiaren babeserako oso garrantzitsua da lurraren kudeaketa tradizionalari eustea, abeltzaintza, basogintza… gabe egungo paisaia gehienak ez bailirateke diren bezalakoak izango. Gizakiaren eraginez leku gehienetan ingurunearen berezko erlazioak aldatu egin dira eta, zenbaitetan, paisaian elementu berriak sartu ditugu. Halaber, batzuetan aldaketa horiek paisaiatik urrun egindakoengatik izaten dira.\nIrudian ikus daitekeen basoa eragile fisiko-kimikoek baldintzatzen dute, hots, bertako lurraren ezaugarriak (pHa, elementu kimikoak…), intsolazioa, batezbesteko temperatura… Bestalde, irudikoa baso heze bat da, pagadia, beraz eragile hidrikoek ere eragina izango dutela esan daiteke: euri kantitatea, elurra… Azkenik, irudian ikusten den langak gizakiaren eragina agerian uzten du. Langaren bestaldean ez dira zuhaitzak moztu eta, ziurrena, ez dira abereak larratzera sartzen; langatik hona ikusten den zelaitxoa, ostera, seguru aski abereak bertan larratzen direlako mantentzen da horrela.\nPaisaiak sailkatzeko irizpide desberdinak daude faktore eta prozesu hauetako bakoitzari ematen zaion garrantziaren arabera. Batik bat zeri erreparatu (paisaiaren dinamika, egoera biologikoa, paisaiaren erabilgarritasuna…), horren arabera klasifikatuko dira paisaiak. Adibidez, paisaiaren dinamikari erreparatzen badiogu, paisaiak egonkorrak, osatuak edo ezegonkorrak izan daitezke, paisaia eraldatzen duten prozesuen jardunaren arabera.\nEuskal Herriko paisaiaren balioespena. Kasu praktikoa\nPaisaia aztertzea eta paisaia balioestea bi kontzeptu oso desberdinak dira. Paisaia aztertzea lan objektiboa da, baina paisaiaren balioespena norbanakoaren araberakoa da, subjektiboa. Horregatik paisaiaren kalitatea aztertzeko lehenbizi aintzat hartuko diren irizpideak zeintzuk diren finkatu behar da.\nJendeak paisaia bat kalitate onekoa, ederra edo erakargarria dela esateko aintzat hartzen dituen ezaugarriak zeintzuk diren ezagutzeko lan ugari egin dira, eta horietako gehienetan argazkiak erabili izan dira. Metodoa oso sinplea da: ikusleari argazki multzo bat eman eta argazkiotan jasotako paisaiei buruzko galderak egiten zaizkio (paisaiak sailka ditzala, taldeetan elkartu…). Horrela, egiten den sailkapen edo taldekatzearen arabera jakin daiteke hori egiteko erabili duen irizpidea edo aintzat hartu dituen ezaugarriak zeintzuk izan diren.\nKasu praktiko honetan ezagutzen diren ezaugarri eta irizpide horiek erabili ditut Euskal Herriko paisaia nolakoa den aztertzeko. Hori bai, nire helburua ez da Euskal Herriko paisaiarik ederrena zein den jakitea. Baizik eta paisaia bat aztertzeko jarraitu behar diren pausuak zeintzuk diren erakustea. Eta horregatik, lan xume honetan paisaia aztertzeko gogoan hartu beharreko irizpide guztien artean batzuk baino ez ditut erabili. Hori dela eta, ziurrenik lortutako emaitzak ez du guztion oniritzia izango, baina orientagarria izan dadin saiatuko naiz.\nPaisaiaren azterketan, lehenik eta behin, paisaia bera mugatzen duen eremua zedarritzea beharrezkoa da, lurraldea aztergai edo lurralde-azpiunitate desberdinetan banatzeko. Eta horren faktore nagusia aztertutako ingurunearen eskala da, horrek baldintzatzen baitu ikerketan aztertuko diren ezaugarrien zehaztasun-maila. Paisaiaren unitateak zedarritzeko, hots, azpiunitateak bereizteko erabil daitezkeen irizpideetako batzuk honakoak dira: lurraren erabilera, landaredia, arroak edo haranak… Kasu honetan Euskal Herri osoaren azterketa egin dudanez paisaiaren unitateak zehazteko ikus-arroak mugatu ditut. Hau da, puntu batetik ikus daitekeen lurralde zatia. Badakit ikus-arro horien baitan paisaien aniztasuna handia izan daitekeela, baina eskalak behartzen nau.\nIrudi honetan Euskal Herriko ikus-arroak identifikatu ditut, kasu praktiko honetako aztergaiak, guztira 1058. Ikus daitekeen moduan irizpide hau dela eta aztertuko diren paisaia-unitateek Euskal Herriaren muga politikoak gainditzen dituzte.\nDeskargatu arroak Google Earth-en ikusteko .kml fitxategia\nBehin aztertuko diren eremuak zeintzuk diren zehaztuta, hauetako bakoitzean paisaia balioesteko erabiltzen diren irizpide desberdinak aplikatu behar dira. Nik 5 ezaugarri aztertu ditut: erliebea, landaredia, uraren presentzia, lurraldearen ezaugarri bereziak eta elementu negatiboak.\nErliebeak eragin zuzena du paisaiaren balioespenean. Izan ere, besteak beste ikus-arroak mugatzen ditu. Bestalde, onartua dago erliebe malkartsuek, adibidez, gehiago erakartzen gaituztela haran lauek baino. Bada, ondoko taulak paisaia-unitate bakoitzeko erliebea baloratzeko erabili dudan irizpidea jasotzen du:\n< 20.00 1\n20.00 - 40.00 2\n40.00 - 60.00 3\n> 60.00 4\nPaisaia-unitate bakoitzean egon daitekeen erliebearen aniztasuna dela eta, paisaia-unitate osoaren kalitatea bertako aldagai (malda) bakoitzaren azaleraren arabera kalkulatu dut, ondoko formula jarraituz.\nOndoren, lortutako balioak birsailkatu ditut ondoko taularen arabera:\n0,087 ≤ x< 0,929 1 - Oso txarra 4\n0,929 ≤ x< 1,081 2 - Txarra 610\n1,081 ≤ x< 1,443 3 - Ertaina 367\n1,443 ≤ x< 1,618 4 - Ona 59\n1,629 ≤ x 5 - Oso ona 81\nLandarediak erliebea janzten du eta paisaiari koloreak gehitzen dizkio. Horregatik, paisaiaren aniztasunarekin zuzenki erlazionatuta dago. Ez dugu ahaztu behar, baina, paisaian dagoen landaredi hori ingurune horretako lurraren erabileraren menpekoa dela eta, beraz, gizakiak zerikusi handia izan duela bertan. Bestalde, paisaiaren azterlanen artean puntu honetan dago desadostasunik handiena. Izan ere, naturaltasun sentsazioa ematen duten landarediak (basoak batez ere), zuhaitz-geruzak dituztenak, kontraste onekoak (urtaroen eraginez batik bat) eta mosaiko-paisaiak positiboki baloratzen badira ere, subjektibotasunak eragin handia du landaredi-egiturak hautematean eta gizakiaren eragina benetan nabarmenak diren inguruneak oso desberdin balioesten ditu pertsona bakoitzak.\nLurraren erabilerari buruzko informazioa Europar Batasuneko Corine Land Cover datu baseak jasotzen du. Ni kartografia horretan oinarritu naiz landaredia balioesteko (betiere antzeko lanek ezarritako irizpideetatik gehiegi aldendu gabe). Ikus ondoko taula:\nLandaredia / Lurraren erabilera\nLandaredi natural asko duten nekazal eremuak\nNekazal eta baso-lurrak\nLandaretza gutxiko eremuak\nUzta iraunkorrekin lotutako urteko uztak\nErliebearekin bezala, honakoan ere paisaia-unitate bakoitzean landaredi edo lurraren erabilera mota bat baino gehiago dago. Beraz, aniztasun hori jasotzeko, paisaia-unitate osoaren kalitatea bertako aldagai (malda) bakoitzaren azaleraren arabera kalkulatu dut, ondoko formula jarraituz.\n0,999 ≤ x< 1,520 1 - Oso txarra 34\n1,520 ≤ x< 2,254 2 - Txarra 168\n2,254 ≤ x< 3,000 3 - Ertaina 319\n3,000 ≤ x< 4,250 4 - Ona 472\n4,250 ≤ x 5 - Oso ona 65\nUra paisaiari balio positiboa atxikitzen dion elementu bat da, besteak beste urak dinamika ematen diolako paisaiari, mugimendua. Halaber, zenbait ur geruzek, hala nola lakuek, urtegiek… paisaia islatzen dute eta, horrela, sakontasuna ematen diote. Horregatik, urak geroz eta geruza zabalagoa bete orduan eta kalitate bisual handiagoa esleitzen dio paisaiari.\nUrtegiak, lakuak 3\nHonakoan, aurrekoan ez bezala, urak presentzia hutsaz eragiten du paisaian, eta uraren araberako paisaia-unitatearen kalitatea ur masa motaren araberakoa da, ez ur masa bakoitzak paisaia-unitatean betetzen duen azaleraren araberakoa. Hori dela eta ondoko formula jarraitu dut:\n0 ≤ x< 2 1 - Oso txarra 187\n2 ≤ x< 3 2 - Txarra 743\n3 ≤ x< 4 3 - Ertaina 11\n4 ≤ x< 5 4 - Ona 53\n5 ≤ x 5 - Oso ona 64\nElementu batzuek paisaien kalitatea emendatzen dute haien presentzia hutsarekin. Urarekin gertatzen den bezala, arroka biluziko hormak, hondartzak… erakargarriak zaizkigu. Horregatik, paisaiaren kalitatea balioesteko ezinbestekoa da aintzat hartzea zein elementuk sortzen duten gugan zirrara hori. Kontua da, ordea, elementu horiek norbanakoaren araberakoak direla. Gainera, elementu bereziren batek sortu dezakeen erakargarritasun maila ere ez da berdina pertsona guztiongan.\nLan honetarako elementu berezien zerrenda arroka biluziko hormen eta hondartza/dunen presentziara murriztu dut. Baina, lana zintzotasunez egiteko jendartean elementu berezi hauei buruzko galdeketa bat egitea ezinbestekoa dela argi utzi nahi dut. Gainera, lan honen eskalak asko murriztu du elementuon zehaztasuna, hauek jasotzeko kartografiatze-lan berri bat egin beharko bailitzateke. Edonola, elementu hauetako baten bat gutxienez duten paisaia-unitateei 5eko balioa esleitu diet eta gainontzekoei 0 (gainontzeko ezaugarrien eskala berdinera egokitze aldera).\n0 ≤ x< 5 0 – Presentziarik ez 971\n5 ≤ x 1 – Presentzia bai 87\nZenbait elementuk paisaiari balioa gehitu beharrean eragin negatiboa dute, hau da, horrelako elementuak edukitzeagatik paisaia-unitate hauen kalitatea eskasagoa da. Normalean elementuok paisaia eraldatzeko ahalmen handia izaten dute; ikusleak gizakiaren eragin zuzena antzematen du eta lurraren erabilera ez-tradizionalarekin lotzen du. Eta horrek eragin oso negatiboa du. Zenbaitetan, halaber, elementu hauen eragina ez da bisuala soilik, izan ere gehienetan inpaktu akustiko eta kutsatzaileak ere badituzte, eta paisaia nola jasotzen dugun baldintzatzen dute.\nBeraz, aldagai hauek paisaian betetzen duten azaleragatik ez baizik eta haien presentzia hutsagatik eragiten du paisaian. Baina bakoitzaren eragina desberdina da. Ondoko taulan elementu hauek eta bakoitzaren eragina jaso dut:\nEraikitako guneak eta industriguneak\nElementu hauen eragina paisaia-unitate bakoitzean metagarria da. Hau da, geroz eta aldagai hauetako gehiago egon paisaia horretan kalitatea orduan baxuagoa izango da. Kalkulua egiteko ondoko formulan oinarritu naiz:\nOndoko taulak lortutako balioak sailkatzen ditu:\n0 ≤ x< 1 1 – Eraginik ez 109\n1 ≤ x< 5 2 – Eragin txarra 618\n5 ≤ x< 12 3 – Eragin ertaina 257\n12 ≤ x< 22 4 – Eragin ona 63\n22 ≤ x 5 – Eragin oso ona 11\nAldagai guztiak aztertu eta gero azkeneko urratsa elementu horiek uztartzea da, mapa bakar batean aldagai guztiak jasotzea. Horretarako aldagaien eraginak negatiboak edo positiboak diren eta elementu bakoitzaren pisua zenbatekoa den zehaztu behar da. Kasu honetan erliebeari gainontzekoei baino garrantzia handiagoa eman diot. Ondoko formulak laburtzen du:\nPaisaia-unitate bakoitzarentzat lortutako balioak birsailkatzea da azkeneko pausua. Ikus hurrengo taula:\n2 ≤ x< 5 1 – Oso txarra 23\n5 ≤ x< 7 2 – Txarra 262\n7 ≤ x< 10 3 – Ertaina 417\n10 ≤ x< 14 4 – Ona 268\n14 ≤ x 5 – Oso ona 88\nLandaredia eta Lurraren erabilera: Ona\nUraren presentzia: Txarra\nEzaugarri bereziak: Bai\nElementu negatiboak: Txarra\nLandaredia eta Lurraren erabilera: Oso ona\nUraren presentzia: Oso ona\nEzaugarri bereziak: Ez\nBOSQUE SENDRA, J., GOMEZ DELGADO, M., RODRIGUEZ DURAN, A. E., RODRIGUEZ ESPINOSA, V. M. ETA VELA GAYO, A. (1997) "Valoración de los aspectos visuales del paisaje mediante utilización de un SIG". Documents d'Analisi Geográfica, 30. zk.\nMARTINEZ VEGA, J., MARTIN ISABEL, M. P., ETA ROMERO CALCERRADA, R. (2003) "Valoración del paisaje en la zona de especial protección de aves carrizales y sotos de Aranjuez (Comunidad de Madrid)". Geofocus, 3. zk.\nMATA OLMO, R. ETA CSANZA HERRAIZ, C. (2004) "atlas de los paisajes de España". Ministerio de Medio Ambiente, Madrid.\nORMAETXEA, O. ETA DE LUCIO, J. V. (1992) "Valoración de la calidad del paisaje vasco por la población. Métodos para su consideración objetiva como criterio de conservación". Cuadernos de sección. Historia-Geografia: 491-504.\nSOLARI, F. A., ETA CAZORLA, L. (2009) "Valoración de la calidad y fragilidad visual del paisaje". Cuadernos del Centro de Estudios de Diseño y Comunicación, 30. zk.\nCorine Land Cover mapa (Europako lurraren erabileraren mapa, 2000. Urtekoa)\nEuskadiko datu espazialen Azpiegitura\nNafarroako datu espazialen Azpiegitura\nFrantziako datu espazialen Azpiegitura – Geoportail\nInstituto Geografico Nacional – Centro Nacional de Información Geográfica\n03 June 2013 at 09:57\t| #\nZorionak egindako lanagatik, Gari. Erreportajea irakurri dugun guztioi gogoetarako bide zabala ireki diguzulakoan nago...\n03 June 2013 at 11:54\t| #\nEskerrik asko Antton! Gaiari objektibotasun puntu bat gehitzen saiatu naiz, besterik ez. Zure lana ere aparta izan da, erreportajea oso bisuala geratu da eta horrek erreportajearen arrakastaren erantzukizun handia du, zalantzarik gabe.\n03 June 2013 at 14:05\t| #\nOndo Gari!!! Zoriooonak!!!\nIkusten da Orbangeren Paisaiako klaseak oso baliogarriak izan zirela bere momentuan jajaja!


2012ko abuztuaren 8a\tHASIEREA\nhasiera > barriak > bidaide\tBidaide\t2013-05-10\nTxinatarra, maitatua ez dan turista gogokoena Txinako turisten indar eta susperraldiaren erakusgarri, 2012an, turista txinatarrek alemaniarrek baino gehiago gastau eben atzerrira egindako bidaietan, aurreko urtean baino % 41 gehiago, gitxi gorabehera -80.000 miloe euro-; gaur egun mundu osoko turismoaren industriaren helburu bihurtu dira txinatarrak.\nIruzkinak 0\t2013-04-18\n72 ordu Pekinen eta Guangzhoun\nLabur baino ez bada be, hiru egunetan Txinako uriburuan eta Txinako manufaktura-industriagune handienean zer ikusi eta zer egin kontauko deutsuet.\nIruzkinak 0\t2013-03-27\nErakusketa Unibersal baten hilotza Gaur egun bistea ondo zorroztu behar da izaki bizidunen bat ikusteko. Shanghaiko Erakusketa Unibersaleko esparrutik ibilteak penea emoten dau. Inoizko handiena, karuena eta jente gehien erakarriko ebana izateko sortu eben, baina gaur egun hilotzez beteta dago.\nIruzkinak 0\t2013-03-12\nIruzkinak 0\t2013-02-28\nIruzkinak 0\t2013-01-15\nIruzkinak 0\tbidaide atalean. 188 artikulu (1) agendea\nAntzerkia - 2013-05-20 18:00etan\tXIII. Haur Antzerki Topaketak. Urretxindorra Ikastola: Gaiztoa izan... Musikea - 2013-05-20 20:00etan\tGanbera kontzertua. BILBAO ORKESTRA SINFONIKOA\nMusikea - 2013-05-20 19:00etan\tLAKET + EMON\n'Egunsenti berri baten bila', Zain laukote berriztarra... - 244 aldiz\n'Kaskonduen' finala prest - 180 aldiz\nEuskerearen aldatza leuntzeko asmoz egingo dabe maiatz... - 164 aldiz


Berriotxoari markagailua irauli eta hiru punturekin itzuli da Goierri Gorri Bilbotik – Goierri Gorri\nKazetaria: Izaro Insausti Barandiaran 20/03/2017\nBerriotxoa 1-3 Goierri Gorri Eibar 1-1 Goierri Gorri OHOREZKO MAILA:\nUrola 3-0 Goierri Gorri\nAtsedena TXAP. FASEA:\nGoierri Gorri “B” 1-2 Anaitasuna\nBergara “B” 3-2 Goierri Gorri “A”\nGoierri Gorri “C” 0-1 Zestoa Goierri Gorri “A” 14-2 Aizkorri “B”\nOrdizia 6-1 Goierri Gorri “B”\nBilboko Berriotxoa taldea ez zaio guztiz ongi ematen Goierri Gorri taldeari. Denboraldiak joan, denboraldiak etorri, elkarren aurkako norgehiagoketan puntuak biltzea kosta egiten zaio. Eta igandekoa antzeko irudiarekin hasi bazen ere, buelta ematen jakin eta hiru puntuak ekarri zituzten Goierrira, 1-3ko emaitzarekin.\nPartida nahasia baina gehiago joko zuzenekoa izan zen. Hutsuneak eta ahulguneak aurkitu beharrean aurkariak gainean zituzten taldekideekin jokatzen saiatu ziren gorriak eta ez zuen fruiturik eman horrek. Hala ere, bilbotarrak ez ziren joko hobea egiteko gai izan eta atsedenera hutseko markagailuarekin joan ziren. Aldageletatik bueltan, ekidin zitezkeen korner are bat eman zituzten goierritarrek eta lehenengo bietan etxekoek asmatu ez bazuten ere, hirugarrengoa sareetara bidali zuten baloia, 1-0. Aukera gehiegirik gabeko partida bi taldeen aldetik, eta aldaketa handirik espero ez zenean egin zuten gorriek berdinketaren gola. Azken minutuetan, 87garrenean korner bidez egin zuen Mara Munduatek gola. Eta azken uneak zukutuz, 90garrenean Ane Leizeaga eta Ane Lopezek osaturiko kontraeraso batean 1-2koa egin zuen Lopezek. Ezertarako denborarik gelditu ez bazitzaien ere Berriotxoakoei, 94garren minutuan 1-3koa egin zuen Maddi Aiestaranek goierritarrentzat. Azken minutuetako lanari esker ekarri zituzten hiru puntuak etxera, hori bai, ondorengo jardunaldietan partidak hobe ikustea komeniko da. Horretarako igande goizean dute aukera Añorgaren aurkakoan. Seigarren postuan dira goierritarrak, Añorga berriz hamabigarren da 6 puntu gutxiagorekin.\nEtxetik kanpo izan zuten partida jubenilek ere. Eibarra bidaiatu zuten aurreko asteko akatsa ahaztu nahian eta bikain hasi zuten norgehiagoka. Jabetza gorriena zen, eta Iratik aurreratu zuen talde goierritarra. Etxekoak erreakzionatzea lortu eta banakoa egitea lortu zuten ordea atsedenera joan aurretik. Bigarren zatia intentsitate handikoa izan zen, bi ateetan aukerak izanik, baina bi taldeetako atzeko lerro zein atezainak ongi aritu ziren eta banako berdinketarekin amaitu zen partida. Puntu bat, eta itsura berriarekin agertu ziren zelaian. Bidea eta jokoa topatu dutela dirudi.\nKadete mailan, ohorezko mailan izan dugu partida bakarra. Emaitza onik ez ordea, 3-0 galdu baitzuten Urolaren aurkakoan. Lehenengo mailakoei atsedena egokitu zaie asteburuan.\nHiru partida infantiletan izan ditugu, eta hiruretan porrota gol bakarragatik etorri da. Txapeldunen fasean, Goierri Gorri “B”-k 1-2 galdu du Anaitasunaren aurka. Kopan berriz, Bergaran 3-2 galdu du Goierri Gorri “A”-k; eta Goierri Gorri “C”-k 0-1 galdu Igartzan Zestoaren aurka.\nTxikienek, alde batetik, Igartzan izan dute norgehiagoka. Goierri Gorri “A”-k 14-2 irabazi du Aizkorriren aurkakoa. Bestetik, Ordiziaren aurkakoan 6-1 galdu du Goierri Gorri “B”-k.


Terminus: zure Google Campaign URLak sortu, sinkronizatu eta jarraipena egin | Martech Zone\nBenetan aprobetxatu nahi baduzu Google Analytics, erabili behar duzun ezaugarri bat kanpainaren jarraipena da. Kanpainaren jarraipena egiteko, esteka bati kontsulta-aldagaiak eranstea eskatzen da. Aldagai horiek Google Analytics-en orrira egindako bisiten jarraipena egiteko erabiltzen dira. Kanpainaren jarraipena erabiliz gero, ez duzu ezer uzten analytics - erreferentziak, esteka zuzenak, posta elektronikoko estekak, etab. Bisita bakoitza zure webgunera bisitatzen ari den kanpainarako argi eta garbi identifikatzen da.\nAntzeko plataformak Hootsuitek Google Analytics kanpainaren jarraipena erraz betetzeko gaitasuna dute. Beste plataforma batzuek, posta elektronikoko plataformek bezala, kanpainaren kontsultak automatikoki gehitzeko aukera ere badute. Erabil dezakezu ere Google-ren kanpainaren jarraipena egiteko URL sortzailea kanpainaren URLa eraikitzeko.\nEdo, erabil dezakezu Terminus, zure Google Analytics kanpainak erraz kudeatzeko lineako plataforma. Plataformak honako hauek ditu:\nURL sortzaile adimenduna - Idatzi UTM parametroa dagoeneko sortu ez baduzu. Terminus-ek zure kanpainaren parametro guztiak gogoratzen ditu. Euskarri bakoitzerako iturri zuzenak iradokitzen dizkizu. Adibidez, zure euskarria cpc denean, bing, google, facebook, etab eta ez buletina iturri gisa erabiltzea proposatuko dizu.\nGoogle Analytics Integrazioa - Inportatu kanpainaren parametro guztiak Google Analytics-etik, banan-banan gehitu behar ez izateko. Posta elektroniko bidezko alerta jasoko duzu kanpainaren parametro berri bat edo trafiko iturri berri bat hautematen dugun bakoitzean. Zure kanpainaren parametro guztiak leku berean daude, non sortu ziren.\nEraiki edo kargatu URLak masiboki - Kanpainaren parametro berdinak dituzten URL mordoa eraiki? Idatzi edo itsatsi URLak eta Terminus-ek guztiak eraikiko ditu aldi berean. Kalkulu-orri batean UTM parametroak dituzten URLak badituzu, Terminus-era inporta ditzakezu.\nAurrezarpenak - Erabili aurrezarpenak UTM parametro multzoa edozein URLri azkar aplikatzeko. Adibidez, utm_campaign = summer_sale, utm_medium = cpc eta utm_source = bing-ekin Bing iragarkien kanpaina egiten baduzu, konbinazio hori aurrez ezarritako Udako Sale Bing iragarkietan gorde dezakezu. Ondoren, konbinazio hori edozein URLri azkar aplikatzeko erabil dezakezu.\nKanpainaren errendimendua - Lortu zure marketin kanpainen goi mailako txostena.\nProiektuak - Proiektuak URLak taldekatzeko erabil ditzakezu marketin ahalegin handiak egiteko. Agentzia bazara, proiektuak erabil ditzakezu zure bezero bakoitzaren URLak bereizteko.\nkolaboratzea - Gonbidatu zure taldekideak eta elkarrekin lan egin zure proiektuetan.\nTags: ga kanpainaga kanpainaren jarraipenagoogle analyticsgoogle analytics kanpainagoogle analytics kanpainaren jarraipenagoogle analytics kanpainaren jarraipena url\nSep 18, 2014 9: 32 PM\nEskerrik asko blogeko mezuagatik, Douglas. Izugarri eskertzen dut Terminus berrikusteko eta horri buruz idazteko denbora hartzea.\nApirila 2, 2016 at 12: 29 AM\nEzaugarri nahiko zoragarriak. Jendeak utm kodeak erabiltzen ez baditu, hasi beharko lukete.


Zuhatza uhartea - Wikipedia, entziklopedia askea.\nZuhatza edo Untxien uhartea Arabako Zuia-Gorbeialdea eskualdeko Arratzua-Ubarrundia udalerriko lursailetan kokatutako Uribarri Ganboako urtegia dagoen uharte bat da. Urtegi honetako beste uhartea Orenin da, hau neurriz askoz ere txikiagoa delarik.\nGaur egun jolasgunea dugu, batik bat, udalekuetarako erabiltzen dena. Aterpetxea, jolasguneak, bainuguneak, ontziralekuak eta abar ditu eta ur-kirolak (arrauna, kanoa, wind-surf, etab) egiteko aukera dago.\nApirilatik urriaren lehenengo hamabostaldira arte irekita dago, eta uztaila eta abuztuaren lehenengo hamabostaldia kenduta (egun hauetan umeen udalekuak egiten dira bakarrik), denboraldiaren beste guztian helduen taldeak, elkarteak… joan daitezke.\nSan Juan Puntako monumentutik Zuhatza uhartea.\nZuhatza uharte aurreko Gasteizko klub nautikoa.\nUllibarri Gamboa herria San Juan Puntatik.\nZuhatza uhartea San Juan Puntatik.


Gaixotasun Arraroen eguna: zer da alfa-1-aren defizita? | Consumer\nGaixotasun Arraroen eguna: zer da alfa-1-aren defizita?\nAlfa-1-antitripsina defizita gaixotasun arraroa eta nahiko ezezaguna da, Europan kaltetutako pertsonen ia %5 diagnostikatuta baitaude\nEgilea: Egilea Shane Fitch eta Eva Maroto, LOVEXAIR Fundazioa\narabera: Asteazkena, 2018ko otsailaren 28a\nGaixotasun Arraroen Mundu Egunean, gaur ospatzen da artikulu honetan, alfa-1-antitripsinaren urritasuna (DAAT) aztertzen da. Biriketako edo gibeleko gaixotasun bat izateko arriskua areagotzen duen patologia genetikoa da, eta Lovex air Fundazioak arnasketa-gaixotasunei eskainitako dedikazioa eragin du. Gaur egun, fundazio horrek oso sentsibilizatuta jarraitzen du ezohiko patologia hori eta beste batzuk ikusteak duen garrantziaz, garrantzitsua baita gizarteak informazioa izatea, gaixotasun gutxituak zein diren eta nolakoak diren hobeto ulertzeko. Europan, adibidez, alfa-1 edo ATT defizit izenez ezagutzen den pertsonen% 5 diagnostikatuta daude. Espainian 12.000 pertsona inguru egon litezke, defizit larrienarekin.\nZer da alfa-1-antitripsina edo alfa-1-aren defizita?\nAlfa-1-antitripsina (AAT) gibelean gertatzen den proteina da. Bere funtzio ugarietako bat da birika kanpoko agenteek (adibidez, tabakoa edo beste substantzia narritagarri batzuk) eragindako degradaziotik eta hanturetatik babestea. Horrek erregaien emisioen eraginpean egotetik hasi eta birikentzat kaltegarriak diren mikropartikula finak dauden lantokietara (industria metalikoa, kimikoa, ehungintza edo meatzaritzakoa) sartzen dira.\nAATren defizitak eragindako pertsonek alfa-1 maila izaten dute normalean baino, eta horrek zenbait gaixotasun garatzeko arriskua areagotzen du, hala nola biriketako enfisema, zirrosia, kolestasia gibelean, panikulitisa azalean edo baskulitisa odol-hodietan.\nAAT urritasuna arazo genetikoa da, gurasoengandik seme-alabengana transmititzen dena.\nPertsona bakoitzak fenotipo bat du, bere profil genetikoa deskribatzen duena. Alfa-1-n, odol-zirkulazioan proteina gutxiago dago, eta ez dago proteina gehiago. ZZ profila duten pertsonek, adibidez, gaixotasunak garatzeko arrisku handiena dute, nahiz eta guztiek ez dituzten sintomak nahitaez adierazten.\nJaioberrietan, DAATeko seinale iraduzaleak, bizitzako lehen asteetan, honako hauek dira: larruazalaren kolore horixka (ikterizia), gorozkiak zurixkak eta gibel handitua.\nHaur zaharrenen artean, alfa-1-en presentzia baloratzen da gibeleko gaixotasun kronikoa, portako hipertentsioa edo zirrosia daukatenetan.\nHelduetan, honako hauek dira ohikoenak: arnasa hartzeko zailtasuna, txistuak, eztula (produktiboa edo ez), hotzeria errepikariak, disnea edo tratamendu estandarrari erantzuten ez dion asma, urte osoan irauten duten alergiak, eta nekearen ondorioz jarduera fisikoa gutxitzea.\nZergatik da garrantzitsua familia alfa-1 testa egitea?\nHerentziazko gaixotasuna denez, gomendagarria da DAATek eragindako gurasoen gurasoak, anai-arrebak eta seme-alabak egitea, familiako beste kideren batean antzeman baitaiteke. Horrela, diagnostiko goiztiarra hobetuko litzateke, eta, beraz, beste gaixotasun batzuk ager litezke, eta diagnostiko ona eta tratamendu egokia ziurtatu.\nNola diagnostikatzen da alfa-1?\nAAten defizita diagnostikatzeko, odol-analisia egin behar da. Proba medikoaren ondoren bi aukera daude:\n1. Analitika horren bidez odoleko alfa-1-antitripsina maila neurtzen da. AAT kontzentrazio-maila normalak 103 eta 200 mg/ml dira.\n2. Kantitatea ezarritako ohiko balioak baino txikiagoa bada, azterketa genetiko bat egin behar da alfa-1en fenotipoa zehazteko. Proba erraza eta minik gabekoa da, ondoren laborategian aztertuko dena.\nBehin betiko baieztapenak pazientearen genotipoa aztertzea eskatzen du.\nHerrialde batzuetan, eta infradiagnostikoa hobetzeko, pertsona batek proba genetikoak online eska diezazkieke zentro espezializatuei edo analisi kliniko espezializatuko zentroan. Zenbait pazientek, hala nola Estatu Batuetako Alphha-1 Fundazioak, kit-ak bidali dizkiete interesatuei gaixotasun hori beren etxean diagnostikatzeko. Beste plataforma batzuek, 23, adibidez, eskaintzen dute zerbitzu hau mundu mailan. Gure herrialdean, proba hori osasun-sistemaren barruan eskatzen da.\nGaur egun, alfa-1ean espezialista-sare bat dago Espainian. Alfa-1-Antitripsina sarea (AAT) gaixotasun hereditario honen tratamenduan adituak diren ikertzaile eta klinikoen komunitate globaletik abiatzen da.


Bertan bizi den euskaldunik edo euskaltzalerik ezagutzen baduzu, pasaiozu mesedez informazioa: tfnoa, +240 222 194 143\nMalabo, Ekuatore-Ginea. Paper kontuek euren denbora daramatela esan ohi da eta Ekuatore-Ginean astiro baina aurrera antzean doa Afrikako lehenengo euskal etxea onartzeko prozesua. Garaia ez da errazena suertatu, COVID-19a zinez indarrean baitago herrialdean, eta txerto eta txertatu gutxirekin pandemiaren kontrako neurriak areagotu beharrekoak baitira kulturalki bizitza kalean, jendeak bata bestearekin kontaktu estuan, ematen duen bertako gizartean. Testuinguru honetan, mantso baina bertako agintarien onarpena hurbilago ikusten duen EEaren talde sustatzaileak mahaiaren inguruko topaketa bat egitera deitu du Malabon urriaren 16an.\nHogeitik gora kide biltzen ditu dagoeneko whatsapp talde bat lokarri duen proiektuak. Bertan arbaso euskaldunez jaiotako Ismael Larrañaga da elkarteko behin-behineko lehendakaria. Sustatzaile lanetan ari den Joxe Alvaro Fernandez Oihartzabal altzatarrak esan dio EuskalKultura.eus-i datorren larunbatekoa elkarrekin lehenengo bilera eta kontaktu bat izateko hitzordua dela euskal etxea ofizialtzeko bidean. "Topaketa gastronomiko forma eman diogu, pintxoak, sardina erreak eta txistorra mokadu batzuk partekatuz, besteak beste", azaldu du, "gastronomia bilgarri, Euskal Herriko moduan".\nEkuatore-Gineatik irakurtzen badiguzu edo bertan bizi den euskaldunik ezagutzen baduzu, pasa mesedez informazioa. Bazkariaren prezioa, 8.500 Fcfa dira (13 bat euro), . Ostegunaren aurretik behar da izena eman eta ordaindu. Xehetasun gehiago eskuratzeko deitu bertako +240 222 194 143 telefonora.


2017-03-04, Sestao eta Santa Ana faborito argiak dira larunbaterako\n(2017ko urtarrilaren 14tik martxoaren 11ra).\nSAILKAPENA, ZORTZIGARREN TXANDAREN ONDOREN.\n1) Sestao Bizkaialde A (Bizkaia) – 24’5 puntu.\n2) Gros (Donostia, Gipuzkoa) – 22 puntu.\n3) Orvina A (Iruñea, Nafarroa) – 18’5 puntu.\n4) Abadiño (Bizkaia) – 17’5 puntu.\n5) Donibane Kirol Elkartea (Iruñea, Nafarroa) – 16’5 puntu.\n6) Batalla (Irun, Gipuzkoa) – 16 puntu.\n7) Arrasate-Arlutz (Aretxabaleta, Gipuzkoa) – 12’5 puntu.\n8) Altzaga (Leioa, Bizkaia) – 11’5 puntu.\n9) Zuri Baltza (Bilbo, Bizkaia) – 10’5 puntu.\n10) Conteneo (Bilbo, Bizkaia) – 10’5 puntu.\nSESTAO BERRIZ IZAN DAITEKE TXAPELDUN; ALTZAGAK ETA ZURI BALTZAK LEHIA HANDIA IZANEN DUTE JAITSIERA SAIHESTEKO.\nAbadiño – Sestao eta Gros – Conteneo lehiek erabakiko dute titulua datorren larunbatean Getxon.\nSestaoarren abantaila (2’5 puntu) aski izanen dela dirudi, baina ustekabea saihestu beharko du. Grosek Conteneoren aurka lau puntuak lor ditzake. 3-1 galduta, Grosentzat izanen litzateke titulua. Emaitza hori saihesteko nahiko indarra du Sestaok, baina abadiñoarrak denboraldi ona egiten ari direla nahiko garbi dago.\nJaitsierako postuak ez daude erabakita. Conteneo jaitsiko dela dirudi, Gros aurrean izanen duelako. Zuri Baltza eta Altzagaren arteko borroka, ordea, estua izan daiteke. Puntu bat gehiago du Altzagak, baina Orvina A izanen du arerio. Zuri Baltzak aurrea har dezaioke, baina Donibane aurkaria ere ez da talde samurra.\n1) Santa Ana Siglo XXI (Tutera, Nafarroa) – 21 puntu.\n2) Orvina B (Iruñea, Nafarroa) – 19 puntu.\n3) Eguzki (Urnieta, Gipuzkoa) – 18’5 puntu.\n4) Calasanz (Gasteiz, Araba) – 18’5 puntu.\n5) Portugalete (Bizkaia) – 17’5 puntu.\n6) Easo (Donostia, Gipuzkoa) – 15 puntu.\n7) San Viator (Gasteiz, Araba) – 14’5 puntu.\n8) Egidazu Gorbea (Gasteiz, Araba) – 13 puntu.\n9) Kultur Sustapena (Errenteria, Gipuzkoa) – 13 puntu.\n10) Sestao Bizkaialde B (Bizkaia) – 10 puntu.\nTUTERAKO SANTA ANA OHOREZKO MAILARA IRIS DAITEKE; CALASANZ IZAN DAITEKE IGOKO DEN BIGARREN TALDEA; SAN VIATORREK OZTA-OZTA SAIHES DEZAKE JAITSIERA, EASOREN KALTERAKO.\nTuterako talde bat Euskal Ligako Ohorezko Mailan egon daiteke datorren urtean. Faborito garbia da Egidazuren aurka eta puntu eta erdia nahikoa du hori lortzeko.\nIgoko den bigarren taldea Calasanz izanen dela dirudi, azken sailkatuaren aurka jokatu behar duelako. Eguzkik Easoren aurka zaila du Calasanzek eginen duena berdintzea. Portugalete lehian dago, baina Orvina B arerio zaila dirudi Eguzki eta Calasanz aurreratzeko.\nEz jaisteko lehian erabat sartuta dago San Viator. Hala ere, Kultur Sustapenaren aurka salbazioa lor dezakeela dirudi, Easoren kaltetan. Mahaietan argituko da hau.


euskofilia - internet\n13:05:02, Atalak: euskofilia, interesgarria, internet\nIker/Jagon-Tegiak: Euskaltzaindiaren argitalpenak sarean\nEuskaltzaindiak bere interneteko gunea berritu du eta bertan ezarri du Iker/Jagon-tegiak atala. Euren asmoa paperean argitaratutako gauzak sareratzea da. Diotenez:\n"Euskaltzaindiak euskarri digitalean eskaintzen ditu hemen, dagoeneko paperean plazaraturiko hainbat lan. Era honetan, ikertzaile, ikasle-irakasle zein interesa izan dezakeen orok modu erosoago eta malguagoan erabili ahal izango ditu. Edukiok aldiro-aldiro osotuz eta eguneratuz joango gara."\nOso pozik nago berri honekin, Euskaltzaindiaren argitalpen gehienak baitaude bertan PDFn: Mendaur bilduma, Biltzarretako aktak, IKER guztiak, Euskararen Lekukoak, Aldizkariak, klasikoen argitalpenak eta abar. Orotariko Euskal Hiztegia falta da...\nGainera bilatzailea ere badago, IKER bilduma, Euskera aldizkaria edo Arau eta gomendioetan bilaketa zuzenak egiteko.\n18:09:02, Atalak: euskofilia, interesgarria, internet, literatura, Etxetik kanpo\nEuropeana: Europa osoko liburutegi digitala\nGaur aurkeztu da ekimen hau. Europeanak Europa osorako liburutegi digitala izateko asmoa du. Momentuz Europar Batasuneko estatu guztietako liburutegi nazionalek euren funts digitalak datu base horretan sartuko dituzte. Bestalde, hitzarmen bidez beste liburutegi batzuek gauza bera modu desinteresatuan egin dezaten lortu nahi da, Europa osoko funts bibliografikoa datu base bakar batean ezarriz. Baina ez dira soilik liburuak digitalizatuko, artelanak irudiak eta soinu artxiboak ere ikusgai egonen baitira, hortaz, museoak, mediatekak eta artxiboak ere sartuko dira proiektuan.\nProiektua Europar Batasunarena izanik ere, Koninklijke Bibliotheek ari da hori aitzinatzen.\nInformazio guztia: http://dev.europeana.eu/home.php\n15:19:08, Atalak: euskofilia, Unibertsitatea, internet\nMonumenta Linguae Vasconum EHUko ikerketa taldearen web gunea\nJoseba Lakarrak zuzentzen duen Monumenta Linguae Vasconum EHUko ikeketa taldeak webgunea estrenatu du. Bertan euren ikerketa proiektuen, jardunaldien eta taldekideen berri izan dezakegu, euren artikulu zenbait eskuratu eta abar. Oraingoz guztiz osatu gabe dago, baina poliki-poliki gauzak gehitzen joanen dira.\nOngi etorriak sarera!\n13:30:41, Atalak: euskofilia, internet\nAhots tratamendurako programak\nAitor Iglesiasek zerrenda hau helarazi dit. Bertan, zenbait ikerketa taldek ahotsaren prozesamendurako eta transkribapenetarako erabiltzen eta garatzen dituzten programa informatikoak ageri dira. Batzuk deskargatzeko aukera dago, baina link zenbait ez dabiltza ongi.\nHemen duzue zerrenda:


Duela 5.000 urte inguru, artzaintza sortu zenean gure mendiak eraldakuntza nabarmena izaten hasi ziren. Gure geografiaren urte-sasoiko klima dela medio, ganaduaren aldizkako lekualdaketak beti izan dira beharrezkoak, ganaduak beti bazka izan zezan. Dirudienez korta horien jatorria urte-sasoiko transhumantzia da, eta beraz baliteke duela milaka urte sortu izatea.\nKortak zirkulu perfektu batean mugatutako lurrak dira, artzaintzarako erabiltzen direnak eta gure lurraldeko mendiko larre nagusiei lotuta daudenak, adibidez Ganekogortakoa. Gune bat zirkulu batean mugatzea nahiko hedatuta dago batez ere artzaintzan, goitik begiratuta naturaz gaindiko beste zerbait diruditen arren. Erdiko puntua harri zentral batekin markatuta egon ohi da, eta harri horren oinarrian gurutze- edo izar-itxurako marka bat agertzen da zenbaitetan, puntu kardinalekin bat etorriz eta mugarri periferikoak non dauden adieraziz.\nGanekogortan korta ugari daude. Batzuk handiagoak eta beste batzuk txikiagoak dira, baina neurri estandar batzuei jarraitzen diete. Udako kortak negukoak baino txikiagoak ziren, gutxi gorabehera 245 metroko diametrokoak, eta urteko hilabete beroenetan erabiltzen ziren. Neguko kortak, 490 metroko diametroa zutenak, hilabete hotzenetan erabiltzen ziren, eta batez ere haranetako eremu baxuenetan zeuden.\nZirkulu horiei euskaraz “korta” edo “gorta” deitzen zaie, eta toponimiak uzten duen arrastoari jarraitzen badiogu, inguru horretan hainbat udalerri eta mendi daude atzizki horrekin. Adibidez, Algorta, Ganekogorta –Gainean dagoen korta–, Gangorta edo Uzkorta.\nDenbora igaro ahala korta horietako asko landatu egin dira, baina jatorrizko egitura zirkularrari eutsi diote. Formazio bitxi horiek hurbiletik ezagutu nahi baituzu, PR-BI 100 Meategi eta korten ibilbidea egin dezakezu; ibilbide hori herrigunetik abiatzen da eta Azordoiagara doa, eta hemendik Ganekogorta mediko iparraldeko hegaletik igotzen da. Bilboaldeko Ingurune Berde osoan korta gehien dituen eremua da.\nAutobusa: Bizkaibusen hainbat lineak eramaten gaituzte Alonsotegira (A341, A3342, A3343). Lasaon du geltokia (Alonsotegi). Ibilbidea udaletxe ingurutik abiatzen da.\nTrena: FEVE Bilbao-Balmaseda, geltokia Irauregi auzoan izanik. Hemen errepidea gurutzatuko dugu Azordoiagarantz jarraitzeko, San Bartolome elizaren eta udaletxearen albotik igaroz.\nA-8 autobidetik Kadaguako Korridorean sartu (BI-636) 6. irteera arte, Alonsotegirantz. BI-3651 errepidetik jarraitu herrigunera iritsi arte. Autoa Antolín Plazaren inguruan utzi dateke.\nSaroiak eta kortak. Luis Mari Zaldua. (1,39 MB)\nAlonsotegiko Korten informazio-panela (638,95 KB)


Eibarrek 0-1 galdu du Madrid CFF-ren aurka Unben\nSociedad Deportiva Eibarko emakumezkoen lehen taldeak 0-1 galdu du Madrid CFFren aurka, Iberdrola Lehen Mailako hirugarren jardunaldian. Hau du talde armaginak maila gorenean hartzen duen lehen porrota. Talde madrildarra aurkari zaila izan da, eta ondo egin dio aurre eibartarren presio altuari.\nLehen zatian talde biak nor baino nor lehiatu dira balioaren jabetzarekin egiteko, eta gol aukera garbiena Eibarrek izan du. Adulek indartsu jaurti du area kanpotik, baina atezain madrildarrak bikain erantzun du baloia kornerrera bidaliz.\nBigarren zatian Madrid CFF gehiago izan da. Hala ere, lehen gola ez da 70. minutura arte iritsi. Priscilak egin du, ezker jaurtiketa on baten ostean. Eibarrek berdinketa bilatu du, baina ezinezkoa izan zaio.


Mondragon Unibertsitatea Prest » muexperience\nMondragon Unibertsitateko Enpresagintza fakultatean gauzatzen ari ditu bere ikasketak, bitartean Laboral Kutxa enpresan ari da lanean.\n"Taldelanean oinarritzen da Mondragoneko ikasteko metodologia"\nEkoteknologia industrialetan ingeniaritza, 2. maila.\nHumanitate eta Hezkuntza Zientzien Fakultatean gauzatu zituen bere ikasketak\n"Javi Rivero ha sido alumno del grado en Gastronomía y Artes Culinarias."\n"Ingeniaritza mekanikoa, ikasle ohia"\n"Talde-lanean bestea errespetatzen eta entzuten ikastez duzu"\nLiderazgo emprendedor e innovación LEINN, ex-alumno.\n"Gastronomia ez ezik, kudeaketa, finantzak, ikerketa eta horrelako arloak jorratzen ditugu"\nIkus-entzunezko komunikazioa, ikasle ohia.\nEnergiaren ingeniaritza, 3. maila.\n"Elegí Mondragón porque quería aprender, no solo estudiar"\nIratxe Ruiz de Mendarozqueta\nMondragon Unibertsitateko Enpresagintza fakultatean gauzatzen ari ditu bere ikasketak, bitartean Laboral Kutxa enpresan ari da lanean\n"Javi Rivero ha sido alumno del grado en Gastronomía y Artes Culinarias"\n"Humanitate eta Hezkuntza Zientzien Fakultatean gauzatu zituen bere ikasketak"\nImanol Zubelzu (Tolosa)\nGastronomia eta Sukaldaritza Arteak, 4. maila.\n"Askok sukaldean soilik jarduten dugula uste dute, baina ugariak dira lantzen ditugun arloak: diseinua, gestioa, finantzak, ikerketa, historia, ekintzailetasuna, eta abar. Duela gutxi etorkizuneko elikaduraren inguruko proiektu bat egin dugu, 2028 urterako "vending" makina bat disenaitu eta bere funtzionamendua zehaztuta. Bertan elikadurak gizartean duen eragina berriro ere agerian geratu da".\nLaiotz Murua (Tolosa)\nEnpresen Administrazioa eta Zuzendaritza MyGADE, 1.go maila\n"Unibertsitateak bilatzen nenbilela, Mondragon Unibertsitateak duen eskaintzak harritu ninduen, hau da, lana eta ikasketak batera egiteko aukerak, hori izan zen Mondragon Unibertsitatea aukeratzeko arrazoi nagusia."\nIratxe Ruiz de Mendarozqueta (Vitoria-Gasteiz)\nIngeniería en Diseño Industrial y Desarrollo de Producto, 4º curso\n"Elegí Mondragón porque quería aprender,no solo estudiar"\n"Elegí esta universidad por la metodología que se sigue, ya que pensé que el hecho de hacer proyectos reales podría ayudarme a aprender más y, sobre todo, a motivarme. Me gusta bastante más la idea de aprender, que la de solo estudiar."\nGorane Gorospe (Durango)\nLehen Hezkuntza, 1go. maila\n"Gustuko dut lanak taldeetan egiteko aukera izatea bakarka baino. Alde batetik, besteen ikuspuntuak ezagutzeko egokieragatik, entzuten ikasten duzulako, elkarbanatzen, elkar errespetatzen, ideia desberdinak lantzen, gogoetara eramaten zaituen galderak planteatzen, eta baita ere kritikak modu konstruktibo batean adierazi zein hartu ditzazkezulako."


IRUDIKA SUGARREN MENDEA\nEtiketak: 1200 adin guztiak antzerkia\nTALDEAREN IZENA: IRUDIKA\nEMANALDIAREN IZENBURUA: IRUDIKA SUGARREN MENDEA\nEMANALDI MOTA: ANTZERKIA (Iraupena 75 min)\n“Botereak etsai baten eta bakar baten beharra dauka, zeinak ahalbidetzen baitio bere muga-eskualdeen garbiketa, eta bere absolutismo\nkultural eta politikoaren ezartzea. Boterearen asmaketa estonagarria bezain modernoa da Etsai Diabolikoa eta haren sektarena”\nSophie Houdard, 2005.\nSUGARREN MENDE memoria-ariketa bat duzu, eta sorgin-ehizaren garaian idatzi diren testuetatik abiatuz eraikia izan da.\nOrduko juristak eta teologoak mintzatu zaizkigu lotsagabe-lotsagabe euren zinezko jomugaz.\n«Prozesuaren eta exekuzioaren helburua ez da akusatuaren arima salbatzea, aparientziarik ez, baina bai populua errotik izuaraztea »\nFrancisco Peña, 1581.\nIkuskizun dramatizatuak orduko testuinguru hartara eraman gaitu, zeinean eraikitzen ari baitira Aro Modernoko oinarri autoritarioak.\n«Krimen heretiko guztiak gauez egiten dira, eta gordeka beti, eta horretaz tratatu behar dira ezohiko prozeduraz, behatu gabe ez ordena juridikoari, ez eta usadioko legeriari ere »\nPierre de Lancre, 1612.\nGarretatik atera ditugu gure arbaso ehizatuen ahuenak eta garraxiak, orduko bidegabekeriaren lagin ozena.\nMalkoak turrustan eta dolore handiz zioen: « Egitan ni ez naiz sorgina, eta ez naiz izan, baina su ematen zidaten parteetan, eta\nizterretan eta zangoetan, eta lepoa tinkatzen zidaten, eta bihurtzen, eta orroaz erraten zidaten hil eta akabatu behar nindutela ez banuen konfesatzen... Eta oinazetik libratzearren deklaratu nuen ene buruaren eta bertze gaineratekoen kontra”\nGrazia Berroetaran, 1611.\nEszena tokia (minimo) : Largotasuna = 9.00 m – Barnatasuna = 6.00 m - Goratasuna = 3.00 m\nGela ilun osoan\nArgi indarra: 32 A, 4P+T (edo nahiago P 17/32 A 4P+T), 20 metro maxi eszena tokitik.\nGelatxo bat ondoan jokalarientzat aldatzeko.


VI “MAITASUN ERROMANTIKOA ETA SEXUALITATEA IKUSPUNTU GLOBALETIK DESERAIKITZEN” MINTEGIEN LABURPENA – medicusmundigipuzkoa.org\nMINTEGIAK UPV/EHU DONOSTIA CAMPUSEKO MAGISTERITZA ETA PSIKOLOGIAKO GRADUETAN\nJarrera diskriminatzaileak eta sexistak aurreikusteko eta saihesteko, eta hauei aurre egiteko estrategia eta eduki pedagogikoak identifikatzeko helburuarekin burutu ditugu unibertsitateko 340 ikasle inguruk disfrutatu ahal izan dituzten mintegi hauek:\nMagisteritzako 1. mailako 4 ikasgeletan landu dituzte: Sexualitatearen funtsezko alderdiak, berdintasunezko sexu-harremanak, sexuari buruz sortutako itxaropenak eta harreman afektibo-sexualak ezartzeko modua; eta maitasun-ideien eraikuntza soziala eta hau eraldatzeko estrategiak.\nPsikologiako 3. mailako 3 ikasgeletan landu dituzte: Sexualitatearen funtsezko alderdiak, berdintasunezko sexu-harremanak, sexuari buruz sortutako itxaropenak eta harreman afektibo-sexualak ezartzeko modua; eta emakumeek, munduko alde guztietan, beraien gorputz eta bizitzetan pairatzen dituzten indarkeria matxisten zapalkuntza-sistemak (neoliberalismoa, arrazakeria, matxismoa, heterosexismoa, kolonialismoa, …)\nPartekatutako ezagutza eta esperientziak oso aberasgarriak izan dira, eta UPV/EHUk, Unibertsitateko irakasleek, «Arremanitz», «Farapi» eta «mugarik Gabeko Migratuak» erakundeetako hizlariek eta medicusmundi Gipuzkoak osatzen dugun sare sendoa, zoragarria!\nEskerrik asko 6. edizio hau posible egin duzuen pertsona guztiei. ¡Eraikitzen jarrai dezagun!


Kortesko dantzak – Dantzagune\nKontextua: San Miguel Arkanjelu (irailaren 29)\nKokapen geografikoa: Tuterako merindadea: Nafarroako Erribera – Kortes\nJaiaren goizean meza solemnea eta prozesio zibiko-erlijiosoa antolatzen dira, eta 12 dantzari inguruk parte hartzen dute bertan, arkanjelu nagusiaren irudiarekin batera. Antzinatik izan da horrela, eta bertan egiten da prozesio-martxa, Kalejira edo “Cortesias” izenekoekin. Bi aldaeretan, makilak erabili gabe, bi ilara paralelotan eboluzionatzen dute edo elkar gurutzatzen dira. Ibilbidearen amaieran, elkarrizketa labur bat egiten da, aingeru baten eta deabruaren artean.\nArratsaldean, herriko plazan eta horri buruzko oholtza baten gainean, “Dance” edo “Palotiáu” delakoa antolatzen da, auzotarrak eta kanpotarrak biltzeko. Honako antzerki-argudio honekin:\nMaioralaren agurra publikoari eta elkarrizketa dibertigarria rabadanarekin. Tokiko edo eskualdeko bizitza kolektiboaren kritikekin edo errepasoarekin nahastuta.\nAingeruaren agerpena maioralaren eskariz eta bi izaki antagonikoen arteko borroka dialektikoa (aingerua eta deabrua).\nSan Migeli zuzendutako bertsoak, “Makilari” bakoitzak interpretatuak.\nMaioralaren azken agurra, taldearen izenean.\nDirudienez, desagertu egin dira mairuen eta kristauen antzezlan horien norgehiagoka klasikoa, sarrazenoen eta haien dantzen taldea edo aingeru eta deabruarena.\nSakramentala ez den loa eta antzerki-jakararen artean, dancearen antzezpen eszenikoa ongiaren eta gaizkiaren irudietan oinarritzen da, ekintza kolektibo satirizatuak eta alarde pedagogiko batean dantzariengan bistaratzen dira edo, ikuskizunaren harmonia zainduz, dantzak entremes gisa sartzen dira. Bakarrizketa eta elkarrizketa errezitatuak, Cortes herriko berezko dantzen errepertorio hautatuak laguntzen ditu. Eta “aipatutako” izaera finkoko moralizatzaileen bertsioak eta urtean gertatutako gertakariak jasotzen dituzten “elkarrizketak” izenekoak dira.\nTaldearen janzkerak eta konposizioak zenbait aldaketa izan ditu, janzkera aldatu egin delako edo emakumeak dantzan hasi direlako. Horregatik guztiagatik eta bere esanahiagatik, gaur egun Nafarroaren ospakizun edo festetako bat da, Gizateriaren ondasun materiagabetzat hartzen dena.\nAntzezpena: “Dance” o “Palotiáu”


Eserita aurkituko nauzu\nikustezin bihurtu zaizkizunen ondoan;\nirribarre zabala erakutsiko dot\nzuk begietako malkoez besterik ohartu arren.\nEgun argia izango da niretzat\nzuk gaba beltza ikusiko dozun unean;\nerdu geure ondora! ahozkatuko dozu\nhemen nago! oihu egiten deutsudala entzun barik.\nGau on opatuko deutsut\nZuk eguna buruan dozunean.\nPublicado por Karmele Aurtenetxe en 2:20 No hay comentarios: Enlaces a esta entrada\nlainoa ezkerreko begian\nEskumako begia zabaldu dot\npotoloak malkoak isurtzeko zulotxotik\nMalkoak lainoaren lagun egin dira.\nPublicado por Karmele Aurtenetxe en 4:08 No hay comentarios: Enlaces a esta entrada\nAte kolpe batez\nIxten dira ahoak\nIsiltzen dira ateak\nMozten dira gogoak\nErrausten dira hegoak\nZabal ditzagun hegoak\nPublicado por Karmele Aurtenetxe en 2:54 No hay comentarios: Enlaces a esta entrada\neta haize bolada batez..........\nAtzo goizean ondo finkatuta ikusten zenduzanak hankaz gora jartzen deutsuz aurpegian zirrara eta beso eta hanketan hozkirria eragiten deutsun haize bolada\nGauzak hasteko eguna etorri jaku gaurkoa, eta ohitura, eginbehar eta ardura barriak hartzen diran gogo biziz agurtu dot goiz-goizetik. Begiak zabaldu eta salto arin batez jagi naz, mutila ikastolarako bidea egiten lagundu behar dodala pentsatzean . ide erdian gengozala, bera lagunekaz berba egiten\nOrain dala hamar urtekoak gogoratu dodaz eta burutik oinetarainoko dardara sentitu dot buruak haragiak baino hobeto ahazten dauzala konturatzean. Hamar\nHolango pentsamendu nahasiak izan dodaz, gaurkoan gure etxeko gizonari ikastolarako bidea oinez egiten laguntzeko egin dodan bidean. Orain dala hamar urte, bestelakoa zan\nuda bat odolbildu\nEguzkiak uda aldiko lehen urtenaldietako bat egin ebanean hondartzara joan ginan eta eskumako eskuko hatz txikia harrapatu neban autoko ateagaz. Lehen orduetako min jasangaitzaren ostean odolbildua izan da une hartatik geratu izan jatan gauza bakarra.\nEta hara! , odolbildua izan da aurtengo uda honetako elementurik finkoena. Herriko jaietara eroan neban sorburutik urten barri egoanean, Euskal Herriko punta batetik besterako bideak egin dauz azazkalaren erdigunea panpox eta harro hartu izan dauzan egunotan eta San Bartolomeko " aste nagusia " bizi izan dau bere bizitzaren azkenera heldu dala dakienaren modura.\nGaur arratsaldean ebagi behar dot azazkal zati ubeldua. Udak bere onenak emon dauz eta hala gertatu jako be, aldi honetan lagun izan dodan odol tanta honeri.\nPublicado por Karmele Aurtenetxe en 6:08 No hay comentarios: Enlaces a esta entrada\nharri eta lur\nPublicado por Karmele Aurtenetxe en 4:35 2 comentarios: Enlaces a esta entrada\nostiral mamitsua egiteko errezeta\nGoizaldeko ihintza garbia\nhamaiketakoan lagunari ostutako irribarrea\nhurbil dodazan atseden orduen zantzua\nOsagai guztiak lapiko txikian jarri eta bazkalosteko lo kuluxkak irauten dauan bitartean beratzen itzi ondoren, su handitan jarri eta bor-borrera heltzen danean, lapikokoa burutik behera bota eta gorputzari astindu bat emon.\npd: asteburu osoan iraungo dau.......\nPublicado por Karmele Aurtenetxe en 3:54 No hay comentarios: Enlaces a esta entrada\nerabagia hartu behar dot\nburuak egin deust pot\nargia ikusiko baneu\nerrezetan jarri beharko dot\nizan arte abadesa\nPublicado por Karmele Aurtenetxe en 4:43 No hay comentarios: Enlaces a esta entrada\nGauzak geroko izteak arrisku galantak dakarz geroko hori inoizko bilakatzen dalako. Eta hori pasetan jaku (jat) derrigorrezkoak ez direnakaz, blog honetan idaztea dan moduan....\nHorregatik pentsatu dot ideia " xelebrerik" ezean be idazten hasi behar dodala eta hizkiak eta hitzak pilotuten hasten jatazanean etorriko dala inspirazinoa harrizko horma bihurtu jatan txatal zuri hau betetzea lortu daidan....\nEgia esan .....ondo pentsatuta, bitxia da esaldi bat hasteko modu hau, ezin dalako bestela izan , eta gezurretan hasiko banintz ipuina osatuko neuke eta ez nintzake buruari hazka hasiko gai mamitsu eta interesgarria ataratzeko ardura honegaz.\nBeno, harira..... azken hauteskundeetako datu mozkorraldiaren ajeak pasatzen hasi jataz eta neure errealidade barrirako bidea egiten hasi naz. Ardura batzuk ganetik kenduta, beste batzuk hatzamar artetik jausi jataz eta buruan daukadaz oraindik azken zortzi urteotako egutegia antolatu deustien hitzorduak. Ez dodaz guztiz ezabatuko, neurri batean neure barruko bio-erritmoetako egutegia osatzen dabelako. Aurrerantzean be, ezin izango naz bizi uztailaren 25an gure aitite eta amamei eskerrik asko esan barik, azaroaren 25ean genero bortxakeriari EZ borobil irmo eta zalantza bakoa esan barik, martxoaren 8an emakume guztiei " onenak zarie" esan barik, maiatzaren 28an emakumeen osasuna aldarrikatu barik eta gabonetan gure zentroko neska-mutil guztiei opari txikiagaz doan maitasun handia eskaini barik.\nPublicado por Karmele Aurtenetxe en 3:57 No hay comentarios: Enlaces a esta entrada\nLainotuta altxatu naz gaur\nbehe lainoa bihotzean\nkotoizko lainoa begietan\nekaitza dakarren laino baltza oinetan\nBegia zabaldu baino lehen egin behar izaten dot eguneroko lehen hautua, betazalak altzatzeko ahalegina egiteko, horretarako borondatea beharrezko egiten jatalako.\nKontua da , gure bizitzako hauturik gehienak " automatikoki" egiten doguzala . Egun batean egin genduzan eta ordutik aurrera ez deutsogu geure buruari " beste aukeran " pentsatzeko denborarik emon.\nBegiak zabaldu ( ala ez),goizeroko hurrengo gauzak egin ( ala ez),aurrerako pausu bat emon (ala ez), autobuserako ilaran ondokoagaz berba egin (ala ez) eta jakina, hitzegiteko gaia aukeratu......\nDana da zeozer aukeratzea, eta gauza bat lehenesten dogunean pareko izan daitekezan beste batzuk bigarren edo hirugarren tokian jartzen doguz.\nHautua da " egun on " edo beste hizkuntza bateko zeozer esatea, aukeraketa bat da " hotz da" ala adierazpena beste hizkuntza batean egitea. Pertsona elebidun edo eleanitzarentzat, hautua da beti komunikatzeko eta adierazteko hizkuntza bat ala beste hartzea.\nZapatuan buruan ondo jantzita dauan bateri entzun neutson euskarak borondatea behar dauala, eta nik horreri erantsiko neuskio euskarak beharrezko dauala bere aldeko hautua egitea,euskara ez daitela izan elebidun egiten gaituen hizkuntza , arnasa hartzeko beharrezko egiten jakun auspoa baino\nPublicado por Karmele Aurtenetxe en 2:29 No hay comentarios: Enlaces a esta entrada\nKoloreetan apalena grisa\nSentipenetan oldarkorrena tristura\nPublicado por Karmele Aurtenetxe en 23:14 No hay comentarios: Enlaces a esta entrada\nezin ditut entzun\nuso mezularien bidez bidaltzen dizkidazun doinuak\nTxingudin biltzen dizkidazun liliak\nez ditut adituko\nbularretik irteteko duzun bihotzaren taupadak\nEhun zentimetrotara izaterik ez zaitudalako, ezinago bihurtuko zait ehun milimetro ezabatzeko egin nahiko nukeen jauzia\nno puedo escuchar los sonidos que envías en palomas mensajeras\nA cien metros\nme resultan invisibles las flores de Txingudi\nA cien decímetros\nno podré sentir los latidos de un corazón\nYa que no puedo estar a cien centímetros, me resulta mas que imposible dar que salto que quisiera para eliminar cien milímetros\nPublicado por Karmele Aurtenetxe en 8:48 No hay comentarios: Enlaces a esta entrada\nSortu, berba polita\nOso gustuko dot " sortu " berba. Sorreraz pentsatzean, gogora etorten jataz siku itxurea daben arboletatik bat batean urtetan hasten diran hosto berdeak, udabarrian bedarretik egun batetik bestera urtetan diran txibiritak, ume bat jaiotzean izaten dodazan sentimenduak, pertsona bat ezagutzean eragiten dan harreman barria...\nGogoko dodaz sortu horregaz batera datozen jaio, egin,asmatu,bururatu, asmatu, ernatu ; eta horreen kontrakoak ez dodaz ikusi bere egin nahi.\nBaina hitza, jantzia baino ez da, arima bizia izan behar litzatekeenaren azala.\nSortu, izan daitela, egin bei\nPublicado por Karmele Aurtenetxe en 4:00 No hay comentarios: Enlaces a esta entrada\nB hizkiz hasten dan hitz hori........\nNegu gogorrak jolastordu batzuk emoten deuskuz batzuetan, eta udabarrian etorriko jakun eguzkia erakusten deusku.\nHolangoetan, eguerdiko ibilaldia egiterako orduan, buru makur eta arin ibili beharrean, gora begira ibilten naz Gran Viako arbolen adarrei begira, lehen kimu txikiak noz agertuko zain.\nAtzo, eguerdiko epeltasunak animatuta, une batez geratu nintzan , eserleku sikuan jarri eta ikusteko betaurrekoak jantzi nebazan hilda moduan agertzen jakuzan adarroi begiratu bat botatzeko. Ez neban berderik ikusi, ezta kimu txikienik ere ez .\nBaina, arpegiko begiekaz ikusten ez dan zeozer sentidu neban, sostengatzen gaituen lur honen erraietatik sortu dan eta adar sikuak zeharkatu gurean dabilen berde oraindik ahul baina gogotsu eta tinkoa.\nKimu horren zain nago ni, b hizkiz hasten dan horren zain, eta neguko jolastordua baino, danontzako udabarri amaibakoa izatea gurako neuke.\nPublicado por Karmele Aurtenetxe en 12:09 No hay comentarios: Enlaces a esta entrada\nlur honetan dodazan erroak gero eta sakonago.......\nKandelario lario hatxari ura dario..........\nEz dot pentsetan Amaia Zubiriak hau abestean euskal tradizinoari hain lotutan dagoan fedeari edo sinesmen elizkoiari lotu danik. Antzera gertatzen jat niri, gero eta sinesbakoago egiten nazen arren , gero eta lotuago sentitzen naz betidanik inguratu naben ohitura,tradizino eta gauzetara, nahiz eta tradizinorik gehienak hain urrun sentitzen dodan sinesmenetik etorri.\nZezeila/otsailaren 2a da gaur, kandelario eguna. Goizean ez dogu hitz egiteko denborarik izan baina seguru ama elizara joan dala kandela bete poltsarekin. Beno, agian poltsa betea ez........baina baten bat bai eroango eban aspaldiko partez auzoan ugaritu jakuzan argindar bako denboretan , sikeran argizarizko lanparatxuren bat izateko.\nKandelario gaur eta bihar San Blas. San Blas hariak, eukalipto karameluak, txokolatea, txikilin gailetak........ plastikozko boltsan sartu eta hala! barriro gauzak bedeinkatzera joango jakuz lehen ama eta orain amamatuta bizi diran andrak.Bilbon taberna batzuetan eskaintzen dabez hari bedeinkatuok. Baina, nork bedeinkatu ditu horreek? zer jainkok? Bacok agian?\nBeno, bardin da, kontua da ez dakit zenbat egunetan eroan behar dala hari hori saman. Beti galdetzen dot eta beti ahazten jat. Erre egin behar ei da, baina nik batzuetan mantentzen dot maiatzera arte eta bestetan dutxan ahaztuta izten dot hurrengo gabonak heldu arte.\nEta, ez daigun ahaztu! Barikuan toketan jaku Santa Ageda bezpera. Zentzu handirik ez dauka erromatarren garaian torturatua izan zan andra italiar baten istorioa Euskal Herrian gogoratzea, baina tira, hori be elizak ekarri eta berton errotu da Ageda Arratiako, Goierriko , Aialako edo Urbasako neskatoa izan bazan moduan.\nPublicado por Karmele Aurtenetxe en 3:14 2 comentarios: Enlaces a esta entrada\njasangarria ala iraunkorra? Euskarak ezaugarri biak eta gehiago ditu\nModan jarri da gaztelaniaz " sostenible " berba diskurtso guztietan sartzea. Hitz hori erabiltea ondo dago, baina gurako neuke nik benetako esangura aztertzea. Batzuetan pentsetan dot hitz hori erabiltzen dabenek ez dakiela zer esan gura dauan.\nSostenible, que se puede sostener o mantener....... baina sostenible non? sostenible denboran akaso? sostenible gizarteak jasan ahal daualako?\nGarapen " sostenible" aitatzen dogunean, " jasangarria" esan gura dogu ala " iraunkorra"? Zer bilatzen ete dogu? Denbora luzean irautea eta iraunkorra izatea ala gizartearen garapenean sufrimendurik barik mantendu ala izatea eta beraz jasangarria izatea? Bi kontzeptu ezbardin dira gaztelaniazko hitz bakar batean borobiltzen diranak. Gauzak argi eta garbi ez esatearrren,akaso?\nEuskararen Aholku Batzordearen oraingo buruak esaten dau euskara baserritarren hizkuntza dala, hasierakoa, oinarrizko gauzetarako balio ez dauana. Bere " bizar guztiagaz" baieztatzen dau hori, eta baten baino gehiago errepikatu dau zalantza guztiak argi geratu daitezan. Ba beitu, hizkuntza xume eta gehiegitan gutxietsiak holango milaka ñabardura izan baditu.....\nErrepublika garai haretan Euskara baserrietatik urtetan eta eskola batzuetan sartzen hasi zanean, batzuek gerra eragin eben eta horren osteko 40 urteko errepresinoak hasierako kimuak ezabatu zituen.\nHori bizi izan dogun arren, euskarak jauzi ikaragarria emon dau 35 urteotan, eta orain munduko beste hizkuntzen parean dago. Pentsatu apur batean, errepresinorik barik non egongo zan.....\nPublicado por Karmele Aurtenetxe en 2:59 No hay comentarios: Enlaces a esta entrada\nur harro bortitz hotzetan murgiltzen naz eta gorputzak begiak itxita erantzuten deusten arren, ur azpian arnasa hartzerik ez dodala konturatzen naz.\nGora egiteko indarrik ez dagoen nonbaitetik atara eta eup!\naaaaaaaaaaaaaaaaaahhhhhhhhhhhh lehen arnasak birikiak bete eta erre egiten deustez\nigerian egin beharko lurrera iritsi gura badot, marinela dago nire zain\nme sumerjo en aguas frias,violentas y orgullosas, y aunque mi cuerpo responde cerrando los ojos, entiendo que bajo el agua, no puedo respirar\nSaco de donde no hay , la fuerza para subir eup!\nahhhhhhhhhhhhhhhh mi primera inspiración llena y quema mis pulmones\ntendre que nadar si quiero llegar a tierra, el marinero me espera\nGizarte Sareak ekarri ebazan gogora atzo Juan Mari Aburto Bizkaiko Foru ALdundiko Gizarte Ongizate Sailaren arduradun nagusiak Zornotzan XXI. mendeko gizarte politiken inguruan emon eban hitzaldian.\n" Gizarte Sareak aipatu nahi ditut, baina Facebook, tuenti eta holakoak baino lehenagokoak diren gizarte sareak"\nAhazteko bidean ditugun gizarte sareak, umeak eskolatik hartzen deutsuzan auzokoak, lanera zoazenean amamari " begiratutxo" bat botatzen deutson laguna, eskatzean konponketa batzuk egin behar dozuzanean, bere etxean bazkaria prestatzeko eta jateko tokia emoten deutsun laguna...................\nHorreek danak ez ebazan berak aitatu, baina gogora ekarri gura izan dodaz. Neure burutik hasita, galtzeko bidean ( edo neure kasuan bezala, guztiz galduta) doguz bizitza alkarlanean egiteko genduan modu ha. Egun osoa etxetik kanpo emoten dogu eta etxera heltzen garenean zuloan sartzen gara eta lanak edo erosketak egiteko baino ez gara urtetan, barriro etxe zuloan sartzeko.........\nEta ez da hain denbora luzea igaro. Gogoan dot neure ume aroko baserriko lanak zelan egiten ziran. Gaur egiten ziran albokoen bedar-lanak eta hurrengo egunean etxekoak. Auzoko jaiak bakotxak bere etxean ospatzen ebazan, baina bazkal osteko kartaldia danak batera.\nAburtok gizarte sareez berba egin euskun Gizarte Ongizateak " familia zabala" dan gizarte sarea babesteko egin gura dauan lana azaltzeko. Sare honeek desegituratzeko behin betiko bidea hartzen badabe gizarte osoa desegituratuko da, " gizarte modernoetan" gertatzen dan moduan, non bakotxak bere inguru hurbilari baino begiratzen ez deutson.\nBenetan gura dogu hori? Ez al da, betidanik ezagutu izan dogun gizarte paradigma hori berreskuratzen hasteko garaia? Ez al da, gizartea danon artean egiten dogula konturatzeko garaia?\nPublicado por Karmele Aurtenetxe en 3:16 No hay comentarios: Enlaces a esta entrada\nOrain arteko negu baltzak egun batzuetarako iragarri dau jolastordua, eta hotza eta hezetasuna nagusi izan ohi diran aldian , hemen gagoz zuhaitzetako adar sikuen artean agertzen jakun eguerdiko eguzki garbi , irribarretsu potoloari begira\nPublicado por Karmele Aurtenetxe en 6:09 No hay comentarios: Enlaces a esta entrada\nBidean ete da?\nGabon aldia igaro egin da eta urtarrilaren erdira sartzeko atarian gagozala, hor doguz ia begibistan otsaileko santa ageda eta holangoak.......\nBeno, gabonak igaro dira eta herri honetako lurra zainetan,bihotzarren sakontasunean eta gure sen osoan gordetan dogunok aditu batzuen esanetan bidean datorren behin betiko bake adierazpen "bedeinkatua" noz etorriko zain igaro doguz.\n"Gaur ez da izan , bihar agian....." esan dogu hainbatetan eta beti itsasotik bueltan ez datorren semearen zain dagoen amaren antzera. "Gaur be ez da izan, baina bihar akaso....."\nBakea ezin da baldintzatu, ezin da " pisura" saldu, ezin da neurtu edo zatikatu. Ezin dogu " apur bat" eskatu edo emon. Bakea osokoa da eta oso-osoan emon behar da, eskaini, eskuak zabalik, nork bere bihotza emoten dauan moduan.\nEta danok, bake zalantza bako eta osokoa aurrean dogunean, jezar gaitezan borobilean eta begietara begiratu daiogun alkarreri. Asko dogu egiteko.\nPublicado por Karmele Aurtenetxe en 3:01 No hay comentarios: Enlaces a esta entrada\nlur honetan dodazan erroak gero eta sakonago.........\njasangarria ala iraunkorra? Euskarak ezaugarri bia...


Legatza plantxan zerba orrimamiekin | Bizigiro | Berria\nLegatza plantxan zerba orrimamiekin\n200 gramoko 4 legatz xerra, azalarekin.\nDozena bat zerba orrimami.\n8 gari zainzuri.\n1. Zerbei hosto berdea kendu, plater honetan orrimamiak bakarrik erabiliko baitira. Orrimamien ertzetako azaltxoa ongi kendu, eta limoi erdi batekin igurtzi zerba guztiak bi aldeetatik. Horri esker, egostean orrimamiek kolore zuria mantentzea lortuko da.\n2. Urez beteriko lapiko bat sutan berotzen jarri, gatz pittin batekin. Irakiten hastean, zerbak gehitu, eta hogei bat minutuz su bizian egosi. Jarraian, ur hotzetan pasatu, hoztu daitezen, eta gorde. Lapiko berean, gari zainzuriak irakin, hamar bat minutuz, lodieraren arabera. Horiek ere ur hotzetan freskatu, eta gorde.\n3. Zartagin bat edo plantxa berotzen jarri, eta, oso bero dagoenean, legatz solomoak jarri, azala gorantz dutela. Oliba olioa eta gatz pittin bat bota. Legatz solomoak lau bat minutuz eduki ondoren, buelta eman, eta beste hiru bat minutuz eduki.\n4. Bitartean, beste zartagin bat jarri berotzen, olio txorrotada batekin. Lau baratxuriak xerra finetan moztu, eta zartaginera gehitu. Baratxuri zatiak gorritzen hasten direnean, zerbak eta zainzuriak denak batera zartaginera gehitu, eta pare bat minutuz bertan erregosi. Limoi zati baten zukua gehitu, plantxan eginiko legatza zartagin horretan jarri, eta sua kendu.\n5. Tapa batekin estali zartagina, eta pare bat minutuz lasai utzi, atsedena har dezan. Atsedenaldi horretan legatzak bere zukua askatuko du, eta zaporea emango die barazkiei.\n6. Mahaira zerbitzatzeko, legatz xerra bat jarri plater bakoitzean, barazkien gainean, eta jateko prest egongo da.


EtnoMet (Aroaren berbaroak): Negua joan da ta!\nElurrak joan direnean nire mendien artean, eguzkia teloiaren atzekaldean da. Ateratzeko beldur da, beldur eszenikoa, aspaldi antzeztu ez duen obra honetan. Izpi txiki-txikiren bat agertuz doa gaurkoan, poztasun haundi batek besarkatzen nau. Mesedez ozen esan negua joan egin dela nire arima hotzak ez du sinisten eta. Laztandu nazazu orain ur urdinen artean, orain lainorik ez da aurpegi biluziak, ta larrua jotzean garrasirik ozenena, gordin amaigabea negua joan da ta...\nJaio berrien antzera taupaden beharra dut orain, belarriekin ikusteko nire begiek entzuten ez dutena. Mesedez ozen esan negua joan egin dela izara guztiak erre ditut eta. Soinu bakar bakarra zure bularraldean negua joan da ta borobildu zaizkit ertzak zure ondoan izpi lasaigarri bat negua joan da ta, negua joan da ta..\nposted by Kepa Diegez @ 3:53 PM


Jaitsi egin da gosete eremuen kopurua Somaliako hegoaldean | Consumer\nJaitsi egin da gosete eremuen kopurua Somaliako hegoaldean\nHala ere, desnutrizio-indizeek gose-atalasearen mailatik gora jarraitzen dute herrialdearen hegoaldeko zati handi batean.\nSomaliako hegoaldean gosete eremuak jaitsi egin dira erantzun humanitario masiboari esker, Somaliako Nutrizioa eta Elikadura Segurtasuna Aztertzeko Unitatearen (FSNAU) azken azterketak erakusten duenez. Txostenak adierazten du goseteak bere horretan dirauela Shabelle Erdiko zonetan, eta Afgoye eta Mogadiscio lekualdatuen zonetan, baina Bay, Bakool eta Lower Shabelle zonetan gosetetik larrialdi-mailara igaro da.\nBerri on hori gorabehera, Haurrentzako Nazio Batuen Funtsak (UNICEF) desnutrizio-indizeek “gose-atalasearen gainetik jarraitzen dute Somaliako hegoaldean”. Haurren heriotza-tasak ere krisi-mailaren gainetik daude zenbait eskualdetan. Bestalde, NBEko agentziak ohartarazi duenez, “baliteke eskala handiko gaixotasun-agerraldiak une gorenera iristea egungo eurite-denboraldian eta haren ondoren”.\nGuztira, lau milioi pertsonak oraindik laguntza behar dute bizirik irauteko. “Inor ez dadila nahasi egungo egoerarekin. Haurren bizitza arriskuan dago oraindik. Desnutrizioaren, gaixotasun hilgarrien eta gatazkaren igoeraren arteko konjuntzioak dozenaka mila umerentzako, tregurik gabekoentzako, bizitza- edo heriotza-kontua adierazten du 2012. urtearen zati handi batean”, azaldu zuen Sikander Khan UNICEF Somaliako ordezkariak.\nBere erantzuna mantendu eta gehiago zabaltzeko, Nazio Batuen Agentziak 45,67 milioi euro behar ditu lehenbailehen azaroaren amaiera arte, 2011rako identifikatutako behar guztiei erantzuteko eta 2012. urtearen hasiera arte bere nutrizio- eta osasun-ildoarekin jarraitzeko.\nOrain arte, UNICEFek milioi bat lagun ingururi eman die nutrizio-laguntza, desnutrizio larria duten 135.000 ume barne, 1,2 milioi haurri txertoa jarri die elgorriaren aurka, 1,4 milioi pertsonari eman die osasun-instalazioetarako sarbidea, eta 1,8 milioi pertsona eraman ditu edateko ura.\ndesnutrizio hambre-eu humanitaria-eu nutrición-eu ura


RAINBOW | azterlan gida | Filmak | Donkey Girl\nJatorrizko izenburua: Donkey Girl\nIraupena: 13 min.\nZuzendaria: Ties Schenk\nJatorrizko herrialdea: Herbehereak, 2006\nHizkuntza: Nederlandera, arabiera\nFarouzi (12 urte), jatorri arabiarra duen neskatila nederlandarra, esna amets egiten ari da eta leihotik begira dago arrantza-industria batean lan egiten duen bitartean. Ez zaizkio interesatzen bere laneko mutilak. Bere astoa bakarrik axola zaio benetan, Soufiane, eta hori beti bere atzetik joaten da. Egun batean neska bat heltzen da lantegira, motorrean. Iritzi propioa duen neska horren etorrerak Farouzi berehala bere asto gainean jarri eta zoriaren bila joatera bultzatzen du. Bi neskek hondartzan topo egiten dute. Nolabait, elkar ulertzen dute. Poliki-poliki euren harremana estuago bihurtzen da. Bi nesken arteko topaketa misteriotsua irudi gozo eta, aldi berean, indartsuen bidez islatzen da.\nA. Filmaren aurretik: Aurkezpena 5 min.\n1. ariketa Mutilen eta nesken gauzak! Binaka 30 min.\nB. Filma proiektatzea: 15 min.\nC. Filmaren ondoren:\n2. ariketa Lehenengo inpresioak Denak elkarrekin 15 min.\n3. ariketa Non, noiz eta nork? Denak elkarrekin 15 min.\n4. ariketa Ez esan! Banaka 15 min.\nA: Filmaren aurretik\nFilm hau proiektatu baino lehen, hobe da ikasleei zer gai jorratuko den adieraztea. Filmaren protagonistak bi neska dira. Batak bestearekiko erakarpena sentitzen du, elkar musukatzen dute eta, beharbada, maitemindu egingo dira.\nAntola ezazu eztabaida bat ikasleekin, gai hauen gainean:\nNoizbait maitemindu al zara?\nEzagutzen duzu maiteminduta dagoen jendea?\nZer esan nahi du maiteminduta egoteak?\nZer sentitzen duzu zuk? Edo, zer sentitzen dute haiek?\nIkus dezakezu norbait noiz dagoen maiteminduta?\nZer gertatzen da norbait maitemintzen denean?\nBeti da polita maiteminduta egotea?\nPosible al da sexu bereko norbaitekin maitemintzea?\nPosible al da beste erlijio batekoa den norbaitekin maitemintzea?\nPosible al da zureaz oso bestelako adina duen norbaitekin maitemintzea?\nPosible al da herrialde desberdinetan dauden bi pertsona maitemintzea?\nPosible al da jatorri etniko desberdineko norbaitekin maitemintzea?\nZer amets dituzu etorkizunerako?\nZer itxaropen dituzu adiskidetasunaren eta harremanen inguruan?\n1. ariketa: Mutilen eta nesken gauzak (estereotipoak)\nIkasleak mutilen gauzez eta nesken gauzez dauden estereotipoez ohar daitezen, ikasleei eska diezaiekezu bila ditzatela Interneten mutilen gauza tipikoen eta nesken gauza tipikoen irudiak, eta aukeratu dutenari buruz mintza zaitezkete.\nNahiago baduzu, ikasleek gaiaren araberako objektuak bildu ditzakete, adibidez: moda, lanbideak, aisialdia, kirola, telebista programak, etab. Eska iezaiezu irudi bakoitza binaka eztabaida dezatela, laukian agertzen diren galderak erabiliz. Adi egon Interneteko irudi pornografikoekin eta besteak lotsatzeko gauzak aukeratzen dituzten ikasleekin.\nZergatik aukeratu duzu hori?\nZergatik da hori mutilen/nesken gauza tipikoa?\nZerk egiten du hori mutilen/nesken gauza tipikoa?\nZer gustatzen zaizu zuri?\nMutila zarenez, nola sentitzen zara mutilentzat ez den zerbait gustatzen bazaizu?\nNeska zarenez, nola sentitzen zara neskentzat ez den zerbait gustatzen bazaizu?\nMutila zarenez, nola sentitzen zara neskentzako den zerbait gustatzen bazaizu?\nNeska zarenez, nola sentitzen zara mutilentzako den zerbait gustatzen bazaizu?\nEgin zeure buruaren eta gustuko dituzun gauzen erretratu bat.\nC: Filmaren ondoren\n2. ariketa: Lehenengo inpresioak\nIkasleen lehenengo inpresioak aztertzeko, lau ideia hauekin has zaitezke:\nFILMAK ZERA ERAGIN DIT...\nIkasleei denbora tarte bat utzi behar zaie sentitu dutena ohiko arbelean edo ohar koaderno batean idatz dezaten. Beharbada laburki gai nagusiak azaldu beharko dira.\nLehen goiburu honen pean, idatziz adieraz ditzakete filma ikusi bitartean sentitu dituzten emozioak. Edukiari lotuta egon daitezke, bai eta onarpen edo gaitzespen sentimenduei ere.\nHUNKITU NAUTEN UNEAK\nBigarren goiburupean, idatziz jar dezakete interesgarria iruditu zaien filmeko edozein momentu, gogoratzen dituzten uneak, zirrara eragin dieten uneak.\nHirugarren goiburuak proiekzioan zehar antzeman dituzten alderdi bisual guztiak apuntatzeko balio du. Kamerari, soinuari, musikari, koloreari, argitasunari, antzezpenari... lotutako lanaren alderdiak.\n“Galderak” izeneko atalean, ikasleek ulertu ez dituzten gauzen gaineko edozein galdera egin: edukia, pertsonaiak, eszenatokia, elkarrizketa, argumentua...\nAriketa horri esker taldean "sentitzen" denaren erakusgarri bat izango duzu: eszena esanguratsuak, hainbat alderdi bisual garrantzitsu eta egindako galderak. Abiapuntu ona eztabaidatzen jarraitzeko!\n3. ariketa: Non, noiz eta nork? (senari jarraitzea)\nFilmean tokia eta denbora zehaztugabeak eta onirikoak dira.\nZenbait hizkuntza entzuten ditugu (arabiera, nederlandera, frantsesa eta azpitituluak gaztelaniaz/euskaraz) eta jatorri etniko desberdinetako pertsonak ikusten ditugu; neskek abesti arabiar bat kantatzen dute... Euren arropek, etxeek... ez dute segurtasun osoz adierazten istorioa non gertatzen den.\nIkasleen ustez, non eta noiz garatzen da istorioa?\nArgi eta garbi hegoaldeko herrialde bat ematen du. Maroko beharbada?\nZergatik uste dute hori?\nIzenburua arabiarra ematen duen letra mota batean idatzita dago; soinu-bandan ekialdeko musika entzuten da. Uretan dagoen txalupak, astoak, arrantza egiteko sareek... irudi atzerritarrak dirudite neska-mutil gehienentzat.\nParadoxikoa izan arren, film hori Herbehereen iparraldean dagoen Vlieland izeneko uharte txikian filmatu zen.\nGaldetu ikasleei nola uste duten hori posible dela.\nFilmaren zatirik handiena hondartzan filmatu da. Zinemagileak ura eta harea beterik ikusten ez den hondartzaren zati bat aukeratu zuen. Edozein toki izan liteke. Ez dago filmazioaren leku zehatzaren berri eman lezakeen etxerik, zabor edukiontzirik edo izozki-kioskorik. Argiztapen artifizialaren bidez eguzkitsua eta beroa dirudien giroa lortu da. Itsasoaren soinua baino ez dugu entzuten. Ez dago kotxerik, trenik, lantegirik...\nNahita egurrezko txalupa zahar bat erabili zen, plastikozko txalupa berri bat erabili beharrean; arrantza egiteko sareak ontziralekuan jarri ziren, astoa ekialdeko oihal batekin apaindu zuten eta halaxe engainatu zuten ikuslea!\nIkaskideekin bat eginda, pentsa ezazue irudiak nola erabil daitezkeen ikusleak “engainatzeko”.\nAdibidez, argazki kamera bat edo eskailera bat erabil daiteke. Kameraren ikuspuntua aldatzen da honako efektu hauek lortzeko: horma batetik igotzen ari zarela, hegan egiten ari zarela, hatz bakar baten gainean zutik zaudela... Horretarako, atzealde berdin eta uniformea besterik ez duzu behar.\nHorrez gain, kameratik gertuen dauden objektuek handiak dirudite, eta horretaz balia gaitezke. Zenbat eta gehiago urrundu, orduan eta txikiagoak bihurtzen dira.\nTeknika hori erabil dezakezu, adibidez, honelako argazki bat ateratzeko: boligrafo baten gainean dagoen ikaslea (boligrafoak kameratik oso gertu egon behar du eta ikaslea askoz urrunago). Behin baino gehiagotan egin behar da jarrera zehatza lortzeko, baina emaitza eta dibertsioa ziurtatuta daude!\n4. ariketa: Ez esan! (ziurgabetasuna eta barru-barruko sentimenduak)\nFilma poema motz batekin hasten da:\n“Non egiten dute pixa arrainek?\nOraingoz, inork ez daki.\nIritzien gainetik bizi dira,\nArrainek ez baitute arrazoitzen.\nArrain batentzat ez dago urik\neta urarentzat ez dago arrainik.\nUra arraina da.”\nAmaieran, bi neskek elkarri musu ematen diotenean ere, ez dago elkarrizketarik. Hitz egin beharrean, neskek elkarrekin abesten eta dantzatzen dute. Film horretan Farouzik ez du gai batzuez hitz egiten, hala nola, ziurgabetasunaz eta barru-barruko sentimenduez. Aipa ezazue zenbaitetan zaila izaten dela gai jakin batzuez hitz egitea, eta zenbaitetan hori bera abesti baten letraren oinarri izaten dela.\nKantautoreek eta olerkariek, hitz egin beharrean, idatzi egiten dute. Eskatu ikasle guztiei lau eta zazpi hitz bitarteko esaldi bat idatz dezatela adiskidetasunaren inguruan. Ikasle guztiek euren esaldia denentzat ozenki irakurri beharko dute.\nDenen artean, lotu esaldiak ahalik eta egokien, poesia bat edo abesti baten letra eratzeko; era berean, banaka, barneko sentimenduei buruzko testu bat ere idatz daiteke.\nAriketa 3 adibideak


Irekia Eusko Jaurlaritza - Gobierno Vasco :: Gobernuak INDARTU 2018 programa lagundu du, laguntzaren zati bat langabezia %20 baino altuagoa den herriei zuzendu dute\nGobernuak INDARTU 2018 programa lagundu du,…\n\nGobernu Kontseiluaren osteko prentsaurrekoa: Erkoreka, Tapia Iturria: Irekia\n\n\n\n\n\nGorbernuko bozeramaile eta Gobernantza Publiko eta Autogobernuko Josu Erkoreka saiburuak eta Ekonomiaren Garapena eta Azpiegitura sailburuak, Arantxa Tapiak, gaur eguardian prentsaurrekoa eman dute Gobernu Kontseiluan jorratu diren gaien berri emateko.\nArantxa Tapia Ekonomiaren Garapeneko eta Azpiegituretako sailburuak Gobernu Kontseiluaren ondoko prentsaurrekoan jakinarazi du Eusko Jaurlaritzak zotzi milioi euro bideratuko dituela, 2018ko INDARTU programaren bidez, inbertsio produktiboa egiten duten eta, ondorioz, Nerbioi Ibaiaren Ezkerraldean eta Oiartzualdean hobekuntza lehiakorra eta garapen ekonomikoa dakarten enpresentzako laguntzetara. Gainera esan du programa horri esker laguntzak Euskal Autonomia Erkidegoko urteko batez bestekoaren % 20tik gorako langabezia-tasa duten udalerrietara ere iritsiko direla.\nEra berean, Tapia sailburuak esan du diru-laguntza horiek Ekonomiaren Garapen eta Azpiegitura Sailak sustatutako 2017-2020 Industrializazio Planaren esparruan daudela eta tresna eta programa egokiak direla enpresa-inbertsioak sustatzeko eta enplegu-aukera berrien sustatzaile eta sortzaile berrientzako laguntza integrala ezartzeko.\nBestalde, Josu Erkoreka bozeramaileak Eusko Jaurlaritzak garapenerako lankidetza-proiektuak finantzatzeko bideratu dituen laguntzen berri eman du. Gobernuko bozeramaileak esan du Gobernuak 35,5 milioi euroko gastua baimendu duela helburu horretarako.\nSailburuak azaldu du “Garapenerako Lankidetzaren Euskal Agentzia”ren programen bidez, hiru proiektu-mota finantzatuko direla:\nHegoaldeko herrialde pobretuetako pobreziaren aurkako borroka.\nGarapen produktiboa, prestakuntza eta laguntza teknologikoa Hegoaldeko herrialde pobretuetan.\nEuskadin garapenerako hezkuntza, helburu bikoitzarekin: munduan desberdintasunak eragiten dituzten kausak ulertzea sustatzea; eta herritarrek egungo gizarte-ereduak eraldatzeko dauzkaten inplikazioa eta konpromisoa sustatzea.\nGainera esan du Garapenerako Lankidetzaren Euskal Agentziak, gaur egun, 300 proiektu finantzatzen dituela mundu osoan.\nLH-KO IRAKASLEEN LIBERAZIOA\nBestalde, gaurko bileran, Josu Erkorekak esan du 1,8 milioi euroko gastua onartu dela, Lanbide Heziketako itunpeko ikastetxeetako irakasleei prestakuntza emateko. Programa hau Lanbide Heziketaren IV. Euskal Planean sartzen da. “Zenbateko horren bidez, LHko irakasleen liberazio osoa edo partziala ordaindu ahalko da, 2018-2019 ikasturtean prestakuntza jasotzeko”, esan du bozeramaileak.\nPrestakuntza ona duten irakasleak nahi ditugu, ikasleei, Euskadiko LHko gainerako zentroei eta inguruneko enpresei ezagutza transferituko dietenak, honako hauek sustatuko dituztenak:\n- Ikaskuntza-ingurune espezializatuagora eta konplexuagora egokitutako gaitasun eta metodo berrien garapena.\n- Ikasleek enpresetan, bereziki ETEetan parte hartzea ekarriko duten proiektuak.\n- LHko zentroek enpresen espezializazio-mailaren hobekuntzan parte har dezaten sustatzea.\nDSBE IRIZPIDEA HARTZEA\nEusko Jaurlaritzako bozeramaileak jakinarazi du Gobernu Kontseiluak, gaur, Euzko Abertzaleak eta Euskal Sozialistak talde legebiltzarkideek batera aurkeztutako “Diru Sarrerak Bermatzeko eta Gizarteratzeko” lege-proposamenaren aldeko irizpena adierazi duela. “Gizarte Babeserako Euskal Sistemak ez du parekorik Estatuan.\nHura mantentzea ezinbestekoa da gehien behar duenari laguntza bermatzeko”, esan du. Gainera nabarmendu du aurkeztutako lege-proposamenak diru-sarrerak bermatzeko eta gizarteratzeko sistema finkatzen duela eta, horretarako, hobekuntzak planteatzen dituela, egungo DSBEa 10 urtez aplikatzen jardun ondoren.\nEstatuko Aurrekontu Orokorren inguruan galdetu zaionean, Erkorekak esan du erabakia alderdi politikoei dagokiela, eta “Eusko Jaurlaritzak errespetatu eta ulertu egiten dituela hartzen dituzten erabakiak”. Esan du erakunde-egonkortasuna bermatzeko erabaki oro “dela garrantzitsua”, bai eta erakundeak autogobernatu eta erabakitzeko gaitasuna izatea ere.\nBestalde, espetxeetako politikari lotutako galderak direla eta, Erkorekak esan du “Lehendakariak Rajoy presidentearekin izandako topaketa guztietan planteatu duela gai hau” formalki, ahalik eta modurik argudiatuenean, betiere amaierako egoerari begira, bizikidetza zibilizatua eraikitzeari begira”.\nerkoreka_dsbe_irizpidea_eu.mp3 behera kargatu (700 KB)\nerkoreka_lh_irakasleak_eu.mp3 behera kargatu (400 KB)\nerkoreka_lankidetzako_lagun... behera kargatu (600 KB)\ntapia_aurrekontua_eu.mp3 behera kargatu (200 KB)\ntapia_bideratuta_eu.mp3 behera kargatu (500 KB)\ntapia_zati_berri_eu.mp3 behera kargatu (1000 KB)\nerkoreka_dsbe_irizpidea_eu.mp4 20 MB\nerkoreka_lh_irakasleak_eu.mp4 10 MB\ntapia_aurrekontua_eu.mp4 20 MB\ntapia_bideratuta_eu.mp4 30 MB\ntapia_zati_berri_eu.mp4 60 MB


Puerto Rico - ZientziaEus\n2009/04/22 Elhuyar Iturria: Teknopolis\nDuela milioika urte, Puerto Rico bere eraketa geologikoaren azken fasean zegoenean, koba-sistema erraldoi bat eraikitzeari ekin zion lurpeko erreka batek. Camuy zen, munduko bigarren lurpeko errekarik emaritsuena.\nBiodibertsitate handia eta balio arkeologiko garrantzitsua izateaz gainera, Camuy-ko kobak geologiaren mirari bat dira. Karbono dioxidotan aberatsa den urak kareharria disolbatzearen ondorio dira gaur egun ikus daitezkeen 15 kilometroak.\nErreakzio kimiko horretatik ateratzen da kaltzita, pixkanaka, estalaktitak eta estalagmitak eratuz, harkaitzaren poroetan metatzen den minerala. Eraketa horien adibide bikaina da ia 60 metroko altuera duen Cueva Claran.\nEl Yunque Parke Nazionala uhartearen ekialdean dago, Luquillo mendilerroan, eta Puerto Ricoren zaindari den Yuquiyú taino indiarraren espirituari zor dio izena.\nBaso erditropikal honen 100 kilometro karratuetan animalia- eta landare-espezie ugari bizi da, horietako asko desagertzeko arriskuan, hala nola papagai puertorrikarra.\nEl Yunque Puerto Ricoko lekurik hezeena da; baita munduan euri gehien egiten duen tokietako bat: urtean 3000 mililitro ur, batez beste.\nParkeko mendirik altuenak ez dira mila metroraino iristen, baina uhartearen zatirik handiena ikus daiteke haien gailurretatik.\nEstalaktiten hazkuntza ordenagailuan


Osasun Eskolak 14 ikastaro eskainiko ditu martxotik maiatzera adineko, guraso eta gaixotasun kronikoak dituztenentzako - navarra.es\nOsasun Eskolak 14 ikastaro eskainiko ditu martxotik maiatzera adineko, guraso eta gaixotasun kronikoak dituztenentzako\nDownload Osasun Eskolak 14 ikastaro eskainiko ditu martxotik maiatzera adineko, guraso eta gaixotasun kronikoak dituztenentzako as PDF\nOsasuna sustatzeko proiektuak 300 plaza ditu eta ekintzak Nafarroako 11 herritan gauzatuko dira\nOsasun Eskolak, Nafarroako Lan eta Osasun Publikoko Osasunerako Sustapen Arloak koordinatutako proiektuak, 2020ko lehen seihilerako 14 ikastaro antolatu ditu adineko, guraso eta gaixotasun larriak dituztenentzako.\nIkastaro horietan 300 plaza eskainiko dira, eta aurreikusitako ekintzak Nafarroako hamaika udalerritan eginen dira: Andosilla, Eulate, Jauntsarats, Ledea, Lodosa, Irunberri, Murchante, Pamplona/Iruña (lau lantegi izanen dituena), Noain eta Beriain ingurua, San Martin Unx eta Viana.\nHiru eskolak osatzen dute Osasun Eskola: Gaixo Eskola, udaberriko sasoi honetan sei lantegi izanen dituena; Adinekoen Eskola, sei izanen dituena halaber; eta Guraso Eskola, bi ikastaro eskainiko dituena, horietako bat Noain eta Beriain inguruko hartzaile espezifikoentzat mugatua, oinarrizko gizarte-zerbitzuekin lankidetzan eta eskualdeko osasun-zentroan. Eskolako ikastaro guztiak NOPLOIk antolatu ditu, osasun-zentroen, gizarte-zerbitzuen, udalen eta tokiko elkarteen laguntzaz.\nOsasun Eskola proiektua 2015ean jarri zen abian, beren bizitzetako hainbat etapatan dauden eta askotariko osasun-arazoak dituzten pertsonen osasuna eta beren buruei eskaintzen dieten zaintza hobetzeko asmoz. Aukera dago, www.escueladesalud.navarra.es webgunearen bitartez, aurreko edizioetan parte hartu dutenen bizipenak kontsultatzeko; pertsona horiek, besteak beste, nabarmendu egiten dituzte jasotako trebakuntza, partekatutako bizipenak, egoera berdinean dauden pertsonak ezagutzeak ekarri dien laguntza eta osasunean pertsonalki partaide izatea.\nOsasun Eskolaren irakasle kolaboratzaileek emanen dituzte ikastaro-saioak, hau da, eremu sozio-sanitarioko langileek, gaitz kronikoak dituzten pertsonek, adinekoek eta gurasoek. Ikastaroen barnean hausnarketa-saioak, eztabaidak, erakusketak eta ariketak daude, bai banaka bai taldeka egitekoak. Izena eman daiteke jadanik Internet bidez, edo 848 42 34 50 telefono-zenbakira deituz 08:00etatik 15:00etara.\nWebgunearen eta Osasun Departamentuaren sare sozialen bidez (Twitter eta Facebook) jakinaraziko dira ikastaroen datak, aurreikusitako ordutegiak eta edukiak. Bakoitzean 22 lagunek parte hartzen ahal izanen dute. Hamaika ikastaro arratsaldez eginen dira, eta bi goizez. Lehenbizikoa martxoaren 2an hasiko da eta azkenekoa maiatzaren 20an bukatuko da.\nGaixo-elkarteekin lankidetzarekin, eta osasun-zentroetan jada egiten diren ekintzen osagarri, eskola honek gaitz kronikoak dituztenen osasuna eta ongizatea sustatzen ditu, baita dementziadun senideak zaintzen dituztenena ere. Kasu honetan lau lan-saio ditu ikastaro bakoitzak.\nProgramazioaren barnean Gaitz kronikoak dituztenentzako elikadura osasungarriari buruzko ikastaro bat izanen da martxoan, 2 motako diabetesa dutenentzat elikadura eta ariketa fisikoari buruzko beste bat, martxo-apirilean, eta beste bat apirilean, Gaixotasun kronikoak onartzeaz, diabetesa, iktusa, giltzurrunetako gutxiegitasuna, bihotzekoa, fibromialgia, esklerosi anizkoitza, parkinsona edo artritisa dutenentzat. Iruñean eginen dira guztiak. Gainera, beste hiru ikastaro antolatu dira, Zaintzea eta norberaren burua zaintzea goiburuarekin, Alzheimerra eta beste zenbait dementziadun senideak zaintzen dituztenentzat. Martxo eta apiril artean Vianan, apirilean Lodosan eta maiatzean Iruñean emanen dira azken horiek.\nAdinekoen Eskolak, bere aldetik, 60 urtetik gorakoentzako bi ikastaro-mota eskaintzen ditu. Batetik, Osasunez zahartu, zaharkitze aktibo eta osasungarria sustatzeko, gorputza, adimena, harremanak eta ingurua zainduz. Hiru edizio eginen dira, eta horietako bakoitzak lau lan-saio izanen ditu: Andosillan (apirilean), Eulaten (apirilean ere bai) eta Jauntsaratsen (maiatzean).\nBigarren atala Afektibitatea eta sexualitatea ikastaroek osatzen dute. Bizitzaren etapa horretan sexualitateari eragiten dioten testuinguru sozialaren faktoreez hausnarketa sustatzea da xedea. Kasu honetan, trebakuntza saio bakarrean eginen da, Murchanten (apirilaren 27an), San Martin Unx (maiatzaren 5ean) eta Ledean (maiatzaren 13an).\nGainera, Adinekoen Eskolaren barnean zine-forumeko hiru saio egitea aurreikusi da, oraingoz zehazteke dauden hiru tokitan. Zine-forum horietan Marian Gerrikabeitiak zuzendutako ¿A dónde vamos? dokumentala emanen da. Ekimen horrek zahartzarora iristen diren pertsonen rolaren garrantzia azpimarratzen du, eta 60 urtetik gorakoei zein beste ikusle batzuei zuzentzen zaie.\nGuraso Eskolak bi ikastaro eskainiko ditu, gurasoei hezten eta babesten laguntzeko. Hala, bizipenak elkarrekin partekatu eta seme-alabak zaintzeko eta hezteko baliabideak garatzen ahal izanen dituzte, gaur egungo gizarte-testuinguruan beren trebetasuna handituz.\nArestian aipatutako hartzaile espezifikoentzako ikastaroa izanen da Noain eta Beriain inguruan, eta beste bat, 3 eta 12 urte bitarteko haurren gurasoentzat, ikastaro-denboraldi honi hasiera emanen diona. Irunberrin eginen da, martxoaren 2tik aitzin.


Heraklides Pontiko - Wikipedia, entziklopedia askea.\nHeraklea Pontika, ?\nAtenas, ? (62/63 urte)\nfilosofoa eta astronomoa\nHeraklides Pontiko (antzinako grezieraz: Ἡρακλείδης ὁ Ποντικός; K.a. 390-K.a. 310 gutxi gora-behera), astronomo eta filosofo greziarra zen.\nHeraklea Pontikan jaioa (ondoren Bitinia), eta Atenasera joana, Aristoteles eta Demokritoren ikasletzat hartua izan zen. Platonen Akademiarekin ere lotua izan da. Diogenes Laertzioren arabera, Espeusiporen laguna izan zen. Bere idazkien zati gutxi kontserbatzen dira, eta, ezaugarririk nabarmenena, bere pitagorismoa da.\nLurrak bere ardatzaren inguruko errotazioari buruz hausnartu zuen lehen filosofotzat hartzen da, itzuli bat 24 ordutik behin betetzen zuela ebatziz. Merkurio eta Artizar planetek eguzkiaren inguruan biratzen zutela ere ebatzi zuen.\nOrriaren azken aldaketa: 10 uztaila 2019, 00:29.


naiz: agenda - ‘Euskal Herrian badago zer entzun’ jardunaldiak\n‘Euskal Herrian badago zer entzun’ jardunaldiak\nArrosa irrati sareak antolatita, ‘Euskal Herrian badago zer entzun’ jardunaldiak izango dira martxoaren 18an Baionan.\nLaugarren edizio honetan irratigintzari buruzko formakuntza ekimenak proposatuko dituzte. Goizean bi taller izango dira aukeran: bata problematika sozialetan irratiak eduki dezakeen funtzioari buruzkoa, eta bestea irratsaioen hedapena garatzeko sare sozialen erabilpenari buruzkoa.\nAmaitzean, 12:00etan, mahai-inguruaren txanda izango da ‘Nola erakarri jendea gure proiektuetara’ lelopean. Zizpa gaztetxean ospatuko da eta amaitzean bazkari herrikoia, zozketak eta karaoke bat antolatuko dira. Jardunaldiekin amaitzeko Koruma eta Muskulo taldeen emanaldiak ikusi ahalko dira.


Posted par Tranquillus | Mar 16, 2021 | Webean\nGazteak kontratatzeko laguntzak: luzapena 31eko maiatzaren 2021ra arte\n31eko martxoaren 2021ra arte, zenbait baldintzetan, laguntza ekonomikoaz balia zaitezke 26 urte baino gutxiagoko gaztea kontratatzen baduzu, ordainsaria gutxieneko soldata 2 aldiz baino txikiagoa edo berdina bada. Laguntza hau 4000 € arte igo daiteke urte osoan zehar lanaldi osoko langile batentzat.\nGazteriaren aldeko enpresen mobilizazioari eusteko, Lan Ministerioak 31eko maiatzaren 2021ra arte laguntza hau gehiago luzatuko duela iragarri du. Hala ere, 1eko apirilaren 2021etik 31eko maiatzaren 2021ra arte, laguntza hori soilik eman beharko litzateke. gutxieneko 1,6 soldatara mugatutako soldatei laguntza pixkanaka kentzeko logikan.\nLaneko ikasketetarako aparteko laguntza: 31eko abenduaren 2021ra arte luzatzea\nSalbuespenezko laguntza eman ahal izango zaizu, baldintza jakin batzuetan profesionalizazio kontratuan ikastuna edo langilea kontratatzen baduzu. Laguntza hau, kasuen arabera 5000 edo 8000 eurokoa da, duela gutxi berritu zen baina 2021eko martxorako soilik (ikus gure artikulua "Ikaskuntza eta profesionalizazio kontratuetarako laguntzak: 2021eko martxorako sistema berria").\nBere luzapena ...\nGazteak kontratatzeko laguntzak: luzapen luzeagoak edo laburragoak Uztailaren 10, 2021Tranquillus\nREAD FRANTZIA 2030: Jean-Michel Blanquer, Élisabeth Borne eta Frédérique Vidal Frantziako 2030 "hezkuntza eta prestakuntza" ministerioko zuzendaritza batzordearen lehen saioa buru dute.\nAtzeranzkoGaixotasun-baimena: estalduraren baldintzak erlaxatzea 1eko ekainaren 2021era arte\nSuivantMacron hobari berritu baterantz "bigarren lerroko" langileentzat?


"Gustura zikintzen naiz, ziklo-krosaren bereizgarrietakoa da" - Aduna - Aiurri.eus\n"Gustura zikintzen naiz, ziklo-krosaren bereizgarrietakoa da"\nMikel Arberas 2021-12-01 07:09\nIzaro Etxarri lokaztua ziklo-krosean lehiatzen.\nIzaro Etxarri adunarra kadete mailako Gipuzkoako ziklo-kros txapelduna da. Andoaingo Txirrindulari Eskolako maillota jantzita lortu zuen balentria hori.\nFamiliatik jaso dudan zerbait izan da. Nire aita eta aitona oso zaleak dira. Gainera, nire anaia txirrindularitzan lehiatzen da eta nire arrebak duela gutxi utzi zuen.\nTxirrindularitzaz hitz egin dugu, baina zuk ziklo-krosean lehiatzen duzu. Zein ezberdintasun ditu errepidekoarekin alderatuta?\nZiklo-krosean nonahi daude oztopoak eta aire librean lehiatzen da; besteak beste, belardietan eta naturguneetan ibiltzen gara. Sarritan lokatzez zikintzen gara goitik behera eta pedalei gehiago eman ezin diogunean sorbalda gainean eraman behar izaten dugu txirrindua. Hau da, gurpil gaineko kirola den arren, nahiko ezberdinak da.\nOrduan, eguraldiak eragin handia edukiko du lehiatzerakoan, ezta?\nBai, jakina. Ohikoa da euria egitea edo aurreko egunetan egundukoak bota eta lehiatu behar izatea. Baina gustura zikintzen naiz, kirol honen zati bereizgarria da.\nNola duzu gustuko lehiatzea ziklo-krosean? Lokatzarekin, eguzkiarekin, hotzarekin...\nEguzki askorekin eta lokaztua lehiatu dut. Beraz, tarteko zerbaiten aldeko apustua egingo nuke; hau da, lokatza bai, baina neurrian eta eguzki apur batekin. Izan ere, lokatz asko egonez gero zaila izango nuke bizikleta gainean denbora luzez egotea eta sorbalda gainean eraman beharko nuke denbora guztian.\nZer moduzko lehiakidea zarela esango zenuke?\nLehen bueltetan oso urduri jartzen naiz. Horrelakoa naiz. Kosta egiten zait nire burua lasaitzea, baina memento batetik aurrera kontzentratu eta txipa aldatzen dut. Hobekiago pentsatzen hasten naiz eta orduan ematen dut nire onena.\nTxirrindularitzari lotutako familia\nAiurri 2018 mai 13 Aduna\nEntrenamentuak, lasterketak, bidaiak…, bi gurpilen inguruan giraka dabil Adunako Etxarri Aranburu familiaren zaletasuna.


Euskal herriko neska pollitak norapeit dira airatu\nSeme sanoak ezkondu gabe bakar bakarrik gelditu\nMendi gaineko elur xuria etsaiek dute zikindu\nHori ikusi ama Euskadi nigar ahuenez da lotu\nnigar ahuenez da lotu.\nZazpi probintzi zazpiak anai bat basteari so zauden\nbaina goiz baten haundi mundiek muga bat duten ezartzen\neta geroztik asko ta asko seme alabek ahantzi\nama bakarrak betidanikan ukan dugula Euskadi\nukan dugula Euskadi.\nErdar haizeak gogo bohotzak usu baititu nahasi\negia gordez sakelak betez ezkerrak karguduneri\nbaina halere ama Euskadi ez du etsitzen batere\nbaitaki semeek egiazkoek dutela zin zinez maite\ndutela zin zinez maite.\nAbertzalea ikaran dago mintzaira ez nahiz galdu\nez daki nola hamendik goiti beharko duen jokatu\nEuskal arima arrotzek dute hiltzeari kondenatu\namaren maitez harmen bidea behar ote dugu hartu\nbehar ote dugu hartu.\nPasionea iragan ordu etorriko da eguna\ngizon emazteek haur ala gazteek igurikatzen duguna\nEuskal Herria ez da ez hilen baina Euskadi sortuko\ngero sekulan nehork ez deusek ez baitu hiltzen ahalko\nez baitu hiltzen ahalko.


R.ZABALA tolare sagardotegian kalitatezko sagardo naturala eskeintzen diegu gure bezeroei. Aintzinatik, era tradizionalean eta maina haundiz ekoiztutakoa berau. Ramon Zabala Mendizábal-en ardurapean.\nGizaldietako esperientzia ( 200 urte baino gehiago) eta bertako sagarrondo landaketan eginadko esfortzu haundiaren ondoren, gaur egun, honako ezaugarriak dituen uzta izaten dugu orokorrean: zapore handiko eta indar gehiagoko sagardoa, sendoagoa, gozoagoa eta gorputz gehiagorekin. Erraz edaten den sagardoa izanik, %6 alkohol gradurekin soilik.\nGure nahiak eta esfortzuak, aspaldidanik, urtero-urtero, Gipuzkoako sagarrarekin bakarrik ekoiztutako sagardoa lortzera zuzenduak daude. Gaur egun, uzta oparoa denean, %100 Gipuzkoako sagarrarekin soilik egindako sagardoa lortzen dugularik.\nOrri hauetan gure poza adierazi nahi dugu, bi aldiz Gipuzkoako TXAPELA lortu izanagatik. Hau da, 1go saria, 2004 eta 2006. urteetan Gipuzkoako Sagardogile onenari Gipuzkoako Foru Aldundiak emandako sarietan. 2007. urtean 2º saria ere lortu genuelarik. Guzti honi, besteen artean, 1987.urtean, sagardo onenaren 1go saria lortu izana ere gehitu behar zaio. Esan behar da, konkurtso hauek seriotasun handiagatik eta hautaketa prozesu zorrotzarengatik ezagutzen direla.\nGure bezeroek gipuzkoako sagardorik onenaz goza dezaten nahi dugu, bai “Txotx” garaian sagardotegian bertan, eta baita ere, urteko edozein garaitan botilan. 10-13 gradu artean edatea gomendatzen dugu, honela, berezko propietate eta zapore %100 naturala hobeto nabarmentzeko. Bai probintzi mailan eta baita estatu eta europa mailan, hainbat eta hainbat tokitako gure bezeroei, eskerrak eman beharrean gaude, bazkari nahiz afari esanguratsuetan gure betiko sagardoa edateagatik. Aldi berean, oraindik probatu ez duena, dasta dezan gonbidatzen dugu.\nEkoizpen onena lortzearren, berrikuntza haundiak egin ditugu bai egitura mailan eta baita puntako teknologia duen makineria eskuratuz; baina beti ere, gure aintzanako era tradizionala mantenduz.\nGure sagardoaren funtsezko oinarria ekoizpen prozesuko ahalegin berezian eta, batez ere, erabilitako kalitatezko lehengaietan datza. Lehengai horiek ondorengo sagar barietatea izanik: “txalaka, mozolua, mikatza, saltxipi, urtebixiki, urtebihandi, goikoetxea, haritza, gezamina, antolamakatza,...”\nSagar bilketa irailean hasten da, sagardo ekoizpenarekin batera eta azaro inguruan bukatzen da. Ondoren “Txotx” garaiari hasera ematen zaiolarik. Gero, sagardoaren botilaratzea hasten da, gure bezeroei sagardorik onena iristeko helburuarekin salmenta eta banaketa lanari ekinez.\nBestalde, horri hauetatik, www.iretza.com bisitatzera gonbidatzen zaituztegu, SAGARDOTEGIAREN KONTZEPTU BERRIA ezagutu dezazuen.